
1 diena. 


Ė Kiekvienas mūsų išsiilgęs laukė šių gegužinių 
“pamaldų, Štai, šiandie mylinti Mariją širdis Jos gar- 
bei pradeda tas gražias pamaldas. Vargu rasim Lietu- 
voje gryčią, kurioje dabar ypatingu būdu nebūtų gar- 
binama Dievo Motina. 

Šiame mėnesyje katalikai paprastai gieda ar kal- 
ba Švenč. Mergelės lifaniją. Ta litanija tai — karšti 
“ širdies atsidūsėjimai į Mariją, tai — kilnūs Jos vardai, 
„ tai — turiningi Jos palyginimai su įvairiais imtais iš 
“Šv. Rašto daiktais. 

Ė Kad geriau tą litaniją suprastume ir labiau Ma- 
" fiją brangintume ir mylėtume, šiame mėnesyje įsigi- 
" linkim į litanijos žodžius, išnagrinėkim kiekvieną atsi- 
šaukimą į Švenč. Mergelę. 


* 
-) * * 


Kyrie eleison, Christe eleison, Kyrie eleison! — 
“ pradedam litaniją. Tai — graikiški žodžiai, Lietuviškai 
"išvertus, būtų: Viešpatie pasigailėk, Kristau pasigailėk, 
„ Viešpatie pasigailėk! Senovėje krikščionys retas kuris 
mokėjo. skaityti - rašyti, mažiau mokėjo maldų, gies- 
"“mių. Trumpais sakiniais, keliais žodžiais atsidusdavo 
| į Dievą, kaip ir čia: Kyrie eleison — Viešpatie pasi- 
" gailėk! . 
2 Vartodami šiuos graikiškus žodžius litanijoje, 
" mišiose, maldose už mirusius, rodom pagarbą graikų 

kalbai. Daugelis krikščionių ir šventųjų kalbėjo ta kal- 

„ba. Kuone visas Naujasis Įstatymas parašytas buvo 
graikiškai, paskui tik verstas į lotynų ir kitas kalbas. 
Ištardami graikiškus žodžius maldose, norim parodyti, 
kad Rytų Bažnyčia su savo apeigomis, su graikų ir 
kitomis senovės kalbomis yra ir gali būti vienybėje su 
Vakarų Bažnyčia. Ši ir anoji yra ta pati viena, šven- 
ta, visuotinė (katalikiška) ir apaštališka Kristaus įsteig- 
toji Bažnyčia. Šeštame šimtmety šie žodžiai: Kyrie, 
Christe eleison — perėjo iš Rytų Bažnyčios į Vakarų 
Bažnyčią ir lig šiol vartojami neverčiant jų į vietos 
kalbas. 

Kristau, išgirsk mus; Kristau, išklausyk mus! 
šaukiamės toliau. Nors ši litanija yra tam tikra malda 
į Švenč. Mergelę, bet visos mūsų maldos ar į Mariją, 
ar į Šventuosius tik tuomet turi vertės ir būva išklau- 
somos, kai jas vienijame su Kristaus nuopelnais. Baž- 
nyčia tad visas savo maldas ir baigia: Per Kaljia E mū- 
sų Viešpatį, ar kaip panašiai. 

Šičia, pradėdami litaniją, ir kreipiamės į Krist 
tą vienintelį tarp Dievo ir žmonių tarpininką, šau: 
damies: Kristau, išgirsk mus; Kristau, išklausyk must“ 
Taip daug-maž šaukės į Jėzų -ansai raupuotėlis šali- 
kely sėdėdamas. Taip pasižeminęs meldė Jėzų šimti- 
ninkas išgydyti jo tarną. Taip karštai, net lig įkyrėda- 
ma kitiems, kananietė prašė iš Jėzaus savo dukteriai 
sveikatos. Su didžiu pasitikėjimu audros metu apaš- 
talai šaukės į Jėzų juos gelbėti. Ir liko visi išklausyti. 

Taip ir mūsų maldos tebūva pasižeminusios, 


ė 

: karštos, nuolatinės, su pasitikėjimu, kad gausim, ko 
"prašom, ir visos Jėzaus vardu. 
0, Marija! išprašyk iš savo „Sūnaus mums norą 


tai Tavim sekti ir galų gale pelnyti amžinąją laimę 
danguje! 
2 Visa didesnei Dievo garbei ir Marijos šlovei. 
“Amen. 


2 diena. 


Pradėdami litaniją, po trumpos įžangos, kreipia- 
“ mės skyrium į visus tris Dievo asmenis: Tėve, iš dan- 
gaus Dieve! pasigailėk mūsų. Sūnau, pasaulio Atpir- 
"kėjau, Dievė! pasigailėk mūsų. Sventoji Dvasia, Die- 
ve! p. m. Paskui į visą Švenč. Trejybę: Sventoji Tre- 
jybe, vienas Dieve! pasigailėk mūsų. 

i Dievas viską yra sutvėręs savo garbei. Žmogus, 
"tas protingas Dievo kūrinys, irgi turi tinkamu būdu 
„Dievą garbinti, gėrėtis Jo tobulybėmis, jaustis esąs 
viskame nuo Jo priklausomas. Ir danguje visas mūsų 
"darbas bus teikti Dievui garbės. Garbindami Mariją ir 
"šventuosius, garbiname tą patį Dievą, kurio tobulybės 
"anuose taip gražiai spindi. S 

4 Žinome, kad Dievas yra vienas, bet triasmenis: 

"Dievas Tėvas, Sūnus ir Šv. Dvasia. Visi trys Dievo 
„Asmenys yra kits kitam lygūs prigimtimi: taip pat 
„amžini, taip pat tobuli, šventi, visagalį, visažiną, vi- 
Suresą — trys Asmenys, o tik vienas Dievas. Dievo 


Asmenys skiriasi kilme: D. Tėvas iš niekieno nekyla, 
Dievas Sūnus prieš visus amžius yra gimęs iš Tėvo, 
Šv. Dvasia taip pat prieš amžius yra kilusi iš Tėvo 
ir Sūnaus. Ta tikėjimo tiesa, kad Dievas yra vienas, 
bet triasmenis, vadinasi Švenč. Trejybės paslaptis. 
Ji žmogaus protui nėra visai suprantama. Suprasim 
ją aiškiau danguje. 

Visagalybės darbus — pasaulio įkūrimą, jo tvar- 
kymą — paprastai priskaitom pirmajam Dievo Asme- 
niui— Dievui Tėvui. Išminties darbus — žmonių atpir- 
kimą — priskaitom antrajam Asmeniui — D. Sūnui. 
Meilės darbus (veiksmus) — žmonių vedimą išgany- 
man, jų pašventimą, ištobulinimą — priskaitom trečia- 
jam Asmeniui — Šv. Dvasiai. 

Kaip kiekvieno žmogaus, taip ir visos žmonijos 
esime, išganyme ir pašventime dalyvauja visi trys 
Dievo Asmenys. Pavyzdžiui, tu nori turėti gryčią. Tau 
triobų statytojas surenčia rentinį, užtiesia balkius, pa- 
stato sparus, na, tegul da ir stogą uždengia. Dabar“ 
kvieti stalių gryčiai įrengti. Stalius sudės lubas, grin- 
dis, duris, langus ir kita ką. Jau gryčioj gyventi gali. 
Čia statai stalą, kedes, suolus, ten lovą; čia pakabini“ 
paveikslą, ten laikrodį, o ten veidrodį ir t. t. Žmogus 
tai —ta gryčia, tai — gyvojo Dievo bažnyčia. D. Tė- 
vas, sakom, duoda mums esimą, mus sutveria. Dievo 
Sūnus prirengia mus antgamtiniam gyvenimui. Šv. 
Dvasia išpuošia mus savo dovanomis, pašvenčia mus, 
ištobulina. 

Taigi, brangus katalike, matai, kaip ankštai su- 

“ rištas esi su Švenč. Trejybe. Dievo pavidalu ir pana- 
“  šumu, pasak Šventraščio, esi sutvertas. Vardan Švenč. 
Trejybės pakrikštytas — pakeltas į antgamtinį gyveni- 
“mą. Nusidėjęs, vardan Švenč. Trejybės gauni nuodė- 
. mių atleidimą. Vardan Švenč. Trejybės Sutvirtinimo 
“ Sakramente gauni Šv. Dvasios dovanų -pilnumą: iš- 
“mintį dvasiškai gyventi, protą, sumanumą, tvirtumą, 
“ mokslą, maldingumą ir Dievo baimę. Kasdien ir po | 
kelis kartus žegnojies, sakydamas: Vardan D., Tėvo 
“ ir Sūnaus ir Šv. Dvasios. Lenkdamas galvą, dažnai 
“kalbi: Garbė Tėvui ir Sūnui ir Šv. Dvasiai. Ne sykį 
“esi giedojęs: Šventas, Šventas, Šventas, V. Galybių 
“ Dievas, pilnas yra dangus ir žemė Jo garbės, arba: 
Šventas Dieve, šv. galingasis, šv. amžinasis, pasigai- 
2 lėk mūsų! 
E Tad garbinti Dievas, Šventoje Trejybėje vienas, 
“yra pirmutinis žmogaus uždavinys, galutinis mūsų 
"tikslas, bus visas mūsų darbas danguje, visa mūsų 
laimė. 
Sr Marija! Tu visų geriausiai mokėjai čia ant že- 
“ mės garbinti Dievą, išmokyk ir mus tinkamai Dievą 
“pažinti, Jį garbinti, Jį mylėti, Jam tarnauti, kad, mirę, 
"draug su Tavim Jį garbintume danguje. Amen. 


3 diena. 


Šventoji Marija! Melskis už mus — sakome 
Švenč. Mergelės litanijoj. Kiekvienas žmogus turi savo 
vardą. Tie vardai daugiausia imti iš lotynų, graikų ir 
hebrėjų kalbų. Kas tas kalbas moka, supranta ir var- 
dų reikšmę. Mums rūpi Marijos vardas. 

Kai kurie šv. tėvai tvirtina, kad, kaip Jėzaus 
vardas buvo iš dangaus angelo atneštas, taip ir Ma- 
rijos vardas buvęs paties Dievo įkvėptas. Žodis „Ma- 
rija“ lietuviškai reikštų jau tai „poni“, jau tai „jūrių 
žvaigždė“, jau tai „karti“, arba „Dievas iš mano gi- 
minės“. Aliejus išlietas, Marija, Tavo vardas — gie- 
dame Nekalto Prasidėjimo valandose — aliejus, lei- 
džiąs gardų kvapsnį aplinkui. O mergelės vardas— 
Marija — rašo šv. Lukas savo evangelijoj. 

Po Jėzaus vardo, Marijos vardas yra visų kilniau- 
siasis ir garbingiausiasis. Šv. Bernardui Jėzaus vardas, 
o šv. Antanui (iš Paduos) Marijos vardas buvo nepa- 
sakomas smagumas širdžiai, medus lūpoms, gražiausia 
muzika ausims. Daugelis šventųjų, tardami žodį „Ma- 
rija“, jausdavo didį saldumą lūpose. O kuris gi kata- 
likas, maldingai minėdamas Mariją, nejaučia dvasinio 


/ saldumo širdy? kam nepagerėja ūpas? kam neblyksteli 


gaivinanti viltis? 
Šv. Tomas Kempietis rašo, kad piktosios dvasios 
taip bijo Marijos, jog, išgirdusios Jos vardą, bėga, 

kaip nuo ugnies. Šv. Brigitai Marija pati apreiškė, 
kad ir didžiausias nusidėjėlis, tinkamai minėdamas 
Jos vardą, nepražus. Kvėpuoji — kalba šv. Germanas 
-- vadinas, gyvas esi; tari Marijos vardą, tad arba esi 
Dievo malonėje, 'arba netrukus ją atgausi. Šv. Petras 
Auksakalbis žodį „Mariją“ laiko skaistybės ženklu. Jei 
kas, kūno geidulių ir priešingų nekaltybei pagundų 
vargiaamas, šaukėsi Marijos, tai ženklas, kad piktam 
nėr pasidavęs. = 

„Pavojuos, nelaimėse, abejonėse — ragina šv. 
Bernardas — kreipkis į Mariją, neperstok apie Ją kal- 
bėjęs. nepaliauk apie Ją mąstęs .... 


Tranko tave šio pasaulio — jūrių vilnys, jauti, 


kad audra tave blaško, neišleisk iš akių Marijos, tos 
jūrininkų žvaigždės; jei nenori pražūti, Jos vardo be 
paliovos šaukis. Patekęs į sūkurį įvairių pagundų, var- 
gų apsiaustas, veizėk į žvaigždę, šaukis Marijos. Pui- 
 kybės bangų pagautas arba pavydu užsinuodijęs šir- 
“ dį, veizėk į žvaigždę, šaukis Marijos. Pykčio ar godu- 


| mo apimtas, kūno meilumų ištroškęs, šaukis Marijos. 


Nuodėmių daugumo ir didumo prislėgtas, sąžinės pri- 
kaišiojamas, Dievo teismo išsigandęs, susikrimtęs, be- 
puoląs nusiminiman, šaukis Marijos. Nemesk Jos iš 
burnos, nevaryk Jos iš savo širdies; sek Jos dorybė- 
mis, o būsi Jos globoj. Paskui Ją eidamas, nesuklysi, 
Jos šauksies— ir būsi išklausytas, apie Ją mąstysi — ir 
nenusibos tau. Ji rems tave — ir nesuklupsi, prie Jos 
šono niekas nebus tau baisu, Jos padedamas nepailsi; 
Ji, gailestinga, nuves tave prie tikslo. Pats patirsi, 

kaip teisingai evangelisto pasakyta: O mergelės var- 
das — Marija“. 
Pasak šv. Efremo, Marijos vardas tai — raktas 
“dangun. Bet tik tas, kas Jos vardą, begyvendamas, 
dažnai ir pamaldžiai minės, tas nepamirš jo ir mirties 
valandoje. Jėzus, Marija, Juozapas! — gėrisi Tomas 
Kempietis — kokie trumpi žodžiai, kaip lengva jie at- 
siminti, kaip smagu apie juos mąstyti, o kokie galin- 
“gi, ypač bemirštant! 
£. Pabaikim giesmės žodžiais: 
„Neapleisk mūsų Tu, Marija, niekados, 
Tau tarnausim visados“. Amen. Ž 


4 diena. 


1. Daug įvairių vardų ir pavadinimų teikiam 
mes Marijai, kaip ir patys matote iš Švenč. Mergelės 
Ž litanijos. Visų Marijos pavadinimų pirmą vietą turi šis 
"titulas: Sventoji Dievo Gimdytoja, melskis už mus! 
“Ir visi kiti Marijos pavadinimai turi prasmę tik del ši- 
“to Jos vardo. Kiti Jos vardai drūčiai yra surišti su 
šiuo Dievo Gimdytojos pavadinimu. Kas ką apie Ma- 
B riją kalbėjo, rašė ar Ją garbino ir toliau kalbės, rašys 
ar Ją garbins, visi darys tai del to tik, kad Ji yra Die- 
“vo Motina. Ir patsai Dievas, ką tik, yra suteikęs Ma- | 
4 tijai, tai yra davęs vien del 078 kad Ji buvo nužiūrėta 
„ Dievo Sūnaus Motina. 

Jau Rojuj Dievas kalba“ i Moteriškę, kurios 

Sūnus sutrupinsiąs velnio galybę, išvaduosiąs žmonės * 
iš jo valdžios, Ilgainiui pranašai aiškiau Ją nupiešė. 

Izaijas pranašauja: „Šiai Mergaitė pradės ir pagimdys 

Sūnų, ir Jis bus vadinamas vardu Emanuelis (t. y. 

Dievas su mumis) Iz. 7—14. Ne apie ką kitą jis kitoj 

vietoj sako: „Atžala išeis iš Jėsės šaknies ir žiedas kils 

iš jo šaknies“ (Iz. II, 1). O Jeremijas stebisi: “Vieš- 

pats naujieną sutvėrė ant žemės— moteris apims vy- 

rą“ (Jer. 31, 22). 

Angelas Gabrielius apreiškia Marijai, Dievas no- 
rįs, kad Ji būtų Dievo Sūnaus Motina. Klausiamas, 
paaiškina, kad tai įvyks stebuklingu būdu: Šv. Dvasia, 
sako, nužengs ant Tavęs, o Aukščiausiojo galybė savo 
šešėliu pridengs Tave. Marija sutinka. Dievo Sūnus, 
antrasis Švenč. Trejybės Asmuo, virsta žmogumi nekal-. 
čiausiuose Marijos viduriuose ir po 9 mėnesių iš Jos - 
gema. 

Tad teisingai Mariją vadiname Dievo Gimdy- 
toja. Ne del to, kad Ji būtų "pagimdžiusi Dievybę — 
(D. Sūnus prieš amžius yra Dievas), bet pagimdė tik 
rą žmogų, su kuriuo sujungta yra Dievybė viename | 
Dievo Sūnaus asmenyje. Nuo Įsikūnijimo valandos a 
Jėzuje Kristuje nuo Jo žmogiškosios prigimties nė“ 
akies mirksnį niekad nėra atsitraukusi Jo dieviškoji 
prigimtis. Todel Kristuje dažnai žmogaus ypatybes 
priskaitom Jo Dievybei, o Dievo ypatybes priskaitom 
Jo žmogybei. Sakom, Dievas numirė už mus, nors 
žinom Dievybę esant nemirtingą, tik numirė Kristaus 
žmogaus prigimtis. Sakydami „Dievas gimė“, norim pa- 


sakyti: gimė Išganytojas Kristus, viename asmenyje 
Dievas ir žmogus. 

Penktajame šimtmetyje Nestorijus, Konstantino- 
polio patriarkas su savo šalininkais ėmė skelbti, esą 
negalima Marijos vadinti Dievo Gimdytoja, tik Kri- 
staus Gimdytoja; būk pagimdžiusi tik gryną žmogaus 
asmenį, su kuriuo susijungė Dievo Sūnaus Asmuo. 
Vyskupai savo susivažiavime Efeze pasibiaurėdami 
pasmerkė tą klaidą. Pats Nestorijus, netekęs šventimų, 
išguitas svetimon šalin, numirė savo užsispyrime. Sa- 
ko, vėžys suėdęs jam liežuvį. ž 

2. Marijos asmuo nepaprastas. Stebina mus Jos 
pavadinimas Dievo Gimdytoja, bet nemažiau turime 
stebėtis, šaukdamies į Ją: Sventoji Panų Pana, mels- 
kis už mus! 

Panų Pana — tai turi būti skaisčiausioji; nekal- 
čiausioji mergelė, ne tik kokiu netinkamu pasielgimu, 
bet nei žodeliu, nei mintimi, nei jausmu ar troškimu 
neturi būti nusidėjusi Viešpačiui. Toki iš tikro buvo 
Marija. Neturėjo nė palinkimo blogan, būdama be 
gimtosios nuodėmės net pradėta. Nė pamąstyti netin- 
ka, kad Jėzaus Kristaus Dievo - Žmogaus Motina būtų 
galėjusi kitoki būti. Tikrina tai mums Gabrielis: Sveika, 
malonės pilnoji, Viešpais su Tavimi, Tu pagirta tarp 
moterų! Malonės pilnoji, sako Arkangelas, vadinasi, 
laisva ne tik nuo nuodėmių, bet ir nuo žmogaus pri- 
gimties netobulybių. Net ir šventi žmonės kartais nėra 
laisvi nuo pagundų, jaučia patraukimą blogan. Čia 
dar nuodėmės nėra, kol nėr valios pritarimo. Šventoji 

Panų Pana nei palinkimo į bloga neturėjo, nei pa- 
gundų nejautė. / 

Ta Panų Pana, būdama nekalčiausia mergelė, 
yra drauge ir motina. Kaip iš grabo yra Jėzus išėjęs 
akmens neatritęs, kaip pas apaštalus yra įėjęs pro už- 
daras duris, taip ir iš Marijos gimdamas, Jis nė kiek 
nėra sužeidęs Jos mergystės. 

Iš tikro, Marija tai — nepaprasta mergelė, tai — 
Panų Pana, tai — draugė mergelė ir motina. 

Sventoji Dievo Gimdytoja! Šventoji“ Pan Pana! 
Melskis už mus. . Ameno 


5 diena. 


Šiandie tenka mums stabtelti prie žodžių: Moti- 
na Kristaus, Motina Dievo malonės. 

1. V. Dievas, norėdamas parodyti, kaip myli sa= 
vo protingus kūrinius — žmonės, išranda nuostabų 
būdą- jiems sueiti vienybėn su Dievu. Ketina prisi- 
lenkti prie žmonių, būti į juos panašus, tapti žmogu- 
mi, su žmonėmis gyventi, mokyti savo pavyzdžiu, 
kaip kiekviename padėjime reikia pasielgti; galų gale 
kenčia ir miršta už žmones. Kad tai įvykdytų, prieš 
"amžius išsirenka sau Motiną, švenčiausią, nekalčiau- 
sią, neturtingą mergelę. Viešpats Giesmių knygos žo- 
džiais džiaugiasi: „Jaunų mergaičių be skaičiaus; vie- 
na mano balandėlė, mano tobuloji“ (6,7), arba: „Visa 
tu graži, mano prietele, ir dėmės nėra tavyje“ (4, T). 

Kaip lietuvaitės darželis žydi visokių gėlių 
žiedeliais, taip Marija žydėjo visokiomis dorybėmis. 
Graži buvo Saliamono bažnyčia, bet kur kas gražesnė 
yra Marija, ta išrinktoji Dievo bažnyčia, kurioj 9 mė- 
nesius gyveno Dievo žodis, kurioje ir iš kurios Dievo 
Sūnus ėmė sau žmogaus kūną. Tą bažnyčią Dievas 
stebėtinai gražiai išpuošė, pirmiausiai apsaugojo Ją 
nuo gimtosios nuodėmės, paskui ir nuo mažiausios 
daromosios nuodėmės. Žodžiu sakant, Dievas gausiai 
apibėrė Ją savo malonėmis. Neveltui Gabrielis Ją va- 
dina „malonės pilnoji“. 

„Motina Kristaus“ — vadiname Mariją. Kurią mo- 
terį kada kas galėjo taip pavadinti? Tai — mūsų Išgany- 
tojo Motina, tai—to Dievo Pateptinio Motina. Dievo 
Sūnus Jėzus Kristus tai — Jos Sūnus, kursai drauge 
yra ir Dievo Sūnus, nors kitokiu būdu. O kadangi tai, 
kad Marija yra Kristaus Motina, įvyko Šv. Dvasiai 
veikiant, tai Ją galime vadinti Šv. Dvasios Šužieduo- 
tine. Ir tas vardas Marijai kur kas labiau tinka, negu 
kitoms šventoms sieloms. 

Taigi, nebuvo ir nebus moteriškės, lygios Mari- 
jai, 

2. Toliau vadiname Mariją: Motina Dievo malo- 
nės. Ką tai reiškia? 

Štai ką. V. Dievas yra visokių dovanų — malo- 
nių šaltinis, bet nori, kad jos į mus tekėtų per savo 
mieliausiosios Motinos rankas. : 

Šv. Tėvai kalba, kad, kaip V. Jėžus yra mums 
atėjęs per Mariją, taip ir vėl per Mariją miūims nuo Jo 


"PTA "TA 


= BO 


pareina visoki malonė. Marija tad yra lyg koks malo- 
nių perkasas, kuriuo teka jos iš dangaus į mus, Ma- 
rija tai — nelyginant Bažnyčios kaklas, nes per Ją iš 
Bažnyčios Galvos — Kristaus teka visos malonės į Jė- 
zaus mistiškąjį (dvasiškąjį) kūną, į katalikų Bažnyčią. 
Marija yra gailestingumo ugnynas. Kas prie ugnies 
prisiartina, sušyla; taip, kas prie Marijos Širdies su 
viltimi glaudžias, visuomet pelnys. Marijos Širdis tai 
— mūsų motinos širdis, kuri mus, savo vaikus, myli 
ir užtaria. Drauge Marijos Širdis yra Dievo Motinos 
Širdis, kuriai Jos Sūnus Jėzus Kristus nieko atsakyti 
negali. Dievas per Mariją yra davęs didžiausią turtą— 
Kristų,. tad kodel neduotų Jis mums per Ją, kas yra 
mažiau verta, t. y. savo malonių — dovanų, reikalingų 
mums pašvęsti ir išganyti? Taigi ne kartą šventieji 
rašytojai Marijos maldas vadina visagalinčiomis. 
Brolau, sesuo! Jei nori būti išganytas, šaukis į 
Mariją, į tą Motiną Dievo malonės! Šv. Bonaventūra 
rašo, kaip kūdikis negyveus be motinos krūties, taip 
krikščionis be Marijos globos. Jei esi nusidėjėlis, pra- 
šyk tą Nusidėjėlių Priebėgą, o išprašys Ji tau atvirti- 
mo malonę. Jei esi Dievo malonėje, melsk krikščio- 
nių Pagalbą, kad ištesėtum. iki galui. Esi nuliūdęs— 
melsk suraminimo; neturte — prašyk maisto, uždarbio; 
ligoje —sveikatos; pagundose — nugalėjimo. Šv. Bernar- 


das tikrina: Marijos šauksies—nenusivilsi, Ja sekdamas * 


—nesuklysi, Jos prilaikomas — nesuklupsi, Jos globo- 
jamas — nebijosi, Jos vedamas — nepavargsi ir pasiek- 
si tikslą. ; 

Visas savo maldas, darbus, vargus siųsk Dievui 
per Marijos rankas. Ir Dievas nori, kad taip darytume, 
kaip nori, kad per Mariją visas malonęs iš Jojo 
gautume. Mūsų rankos suterštos, netinka jomis Dievui 
aukoti. O Marijos rankos kaip lelija baltos. Kai Ji 
pristatys Dievui mūsų aukas, be abejo, bus kitaip 
priimtos. 

Motina Kristaus, Motina Dievo malonės, mels- 
kis už mus! Amen. 


6 diena. 


Litanijoj kreipiamės į Mariją, vadindami Ją: „Mo- 
tina tyriausioji, Motina skaisčiausioji“. Užtrukim šian- 
die prie tų žodžių. 

Žodžiai tyrybė ir skaistybė beveik tą patį rei- 
škia, Skirtumas gal tik tas, kad tyrybė daugiau kūno, 
o skaistybė daugiau dvasios tyrumą — grynumą pažy- 
mi. Čia kalbėsim bendrai apie Marijos kūno ir dya- 
sios tyrumą—skaistumą, vartodami tuodu žodžiu pra- 
mainui. “ 

Lengviau yra kalbėti apie kitas Marijos dorybes, 
kaip apie Jos nekaltybę. Nekaltybė —visų dorybių vai- 
nikas. Šventų mergelių skaistybė vos tik gali būti ly- 
ginama su Marijos skaistybe. Bažnyčia meldžiasi: „O 
šventa ir nesutepta Marijos mergyste! Nežinau; kokiais 
žodžiais tinkamai Tave būlų galima šlovinti “; Čia 
tinka Marijai Šventraščio sakinys: „Daug dukterų su- 

sikrovė turtų, Tu perviršijai jas visas“ (Patarl. 31, 29). 
Teisingai Tu—kaip lelija tarp erškėčių. Kitos merge- 
lės buvo erškėčiai ar sau, ar kitiems. Marija, sako Dio- 
nizijus su Tomu Akviniečiu, ne tik nesukeldavo kituo- 
se blogos minties, blogo jausmo, bet, priešingai, tai 
visa“ ūmai apleisdavo tuos, kuriems Ji tekdavo matyti. 
Jos kalba, Jos žvilgsnys, Jos visas stuomuo sužadin- 
davo kituose tik tyras mintis, šventus jausmus, kilnius 
troškimus —niekam Ji nebuvo erškėčiu— pagunda. Šv. 
Jeronimas tvirtina, kad ir Juozapas del to išbuvo ne- 
kaltybėje iki mirčiai, kad gyveno drauge su Marija. 
Ji—šv. Ambraziejaus žodžiais — mergelė kūnu, mergė- 
lė siela, mergele širdimi. 

Teisybė, Jos nekaltybė buvo nepaprasta. Apsau- 
'gota nuo gimtosios nuodėmės, laisva visad buvo ir 
nuo kūno geidulių. Marija pirmutinė, ir tai jau tre- 
čiaisiais savo gyvenimo metais, daro Dievui nekalty- 
bės apžadus, Ji pirmutinė iškelia aukštyn nekaltybės 
vėliavą, o paskui Ją seka tūkstančiai skaiščių mergelių, 
nekaltų jaunikaičių su amžinos nekaltybės apžadais. . 
Tai — dvasinė Marijos giminė, tai —artimiausieji Ma- 
rijos sūnūs — dukterys. 

Jau senasis Įstatymas žinojo šiuos Viešpaties Iš- 
minčiaus žodžius: „O, kaip graži yra skaisčiųjų gimi- 
nė su šviesa; nemirštama yra jos atmintis, nes žino- 
„ma Dievui ir žmonėms“—ir brangino skaistų Juozapą 
“ Aigiptietį, Juditą, Esterą, Zuzaną. Stabmeldžiai nėkal- 
" tybėje gyvenančius asmenis nepasakomai gerbdavo. 
“Bet senovėje tai būdavo reti atsitikimai, net, rodės, 

tai esą priešinga Mozės Įstatymui. Ana, Teisėjo Jeftės 
duktė per tris mėnesius rauda, vaikščiodama po lau- 
kus, kad pagal tėvo priežadą turi likti netekėjusi. 

Marija net pasirengusi nesutikti būti Dievo Sū- 
naus Motina, jei tai būtų nesutaikoma su Jos prižadė- 
ta nekaltybe. Klausia angelą: „Kaip tai bus?“ 

Skaistybė daro mus panašius į angelus ir Dievą. 
Skaistus žmogus taip gyvena kūne, lyg kad, rodos, 
jo neturėtų, lyg kad, rodos, tik dvasia būtų. Tuo žmo- 
gus net pačius angelus prašoka. Gražiai Jonas Auksa- 
burnis sako: „Kad angelas yra skaistus, nieko ypatin- 
go; jo nei pikti norai neima, nei veido gražumas jo 
netraukia, nei gražus balsas nedaro įtakos. Bet, kad 
žmogus sugėdusiame ir geidulių pilname kūne laiko 
nekaltybę, tai — malonės stebuklas“. Kur skaistybė, ten 
ir tikras šventumas, ir pamaldumas, ir klusnumas, ir 
kitos dorybės. 

Amžinai skaisčiam išbūti tai —kuone tiek, kas ir 
būti kentėtoju už šv. tikėjimą. Skaisčios sielos kasdien 
turi su savim kariauti, o ne viena ir gyvastį padėjo, 
nekaltybę begindama. 3 

"Žinote, koks šventas, nekaltas, skaistus buvo 
Kristus ir kaip aukštai tą dorybę Jis statė. Motiną tu- 
rėjo nekalčiausią Mergelę, Globėją — skaistų Juozapą, 
labiausiai mylėjo nekaltai gyvenantį mokinį Joną ir 
jam per paskutiniąją vakarienę leido prie savo krūti- 
nės glaustis. Ir ne del ko kito Jėzus, mirdamas, šv. 
Jonui pavedė globot savo Motiną. | 

Daug buvo šventų mergelių, kurios, kad ir pa- 

čios nekaltai gyveno, bet kituose sukeldavo piktų no- 
rų. Kraugerys Maksencijus blogan kalbina šv. Katariną 
mergelę, Olibrijus — šv. Margaritą, koks ten jaunikai- 
tis—šv. Agnetę. Ne taip būdavo su švenč. Marija. Kas 
Ją matė, rodės, mato dangų; nė į galvą niekam ne- 
pareidavo kas bloga. Malonu buvo kiekvienam Ją 
matyti, su Ja kalbėti, išgirsti suraminamas žodis, įspė- 
jimas, pamokymas. 

Ir tau, katalike, patinka ta dorybė. Pirmiausia, 
daryk, kaip pataria Saliamonas: „O supratęs, sako, 
kad kitaip nesusilaikysiąs, nebent Dievas duos, krei- 
piausi į Viešpatį ir prašiau“. Toliau, atmink Dievą, 
nuolat dirbk ir melskis. Eik dažnai išpažinties ir imk 
šv. Komuniją. Ypatingu būdu garbink švenč. Mergelę. 
Tikrinu, amžinai išbūsi nekaltas kūnu ir skaistus dva- 
sia; numiręs pateksi tan pulkan, kur eina visur pas- 
kui Avinėlį ir gieda giesmę, kurios kiti šventieji negal 
giedoti, nes anie mergelės yra. „Palaiminti skaisčios 
širdies — kalba Išganytojas—tekie Dievą regės“, regės 
ir džiaugsis ypatinga laime. 

Motina tyriausioji, Motina skaisčiausioji! Melskis už 
mus. Amen. 

7 diena. 


Švenč. Mergelę toliau litanijoj vadiname: „Moti- 
na nepalytėtoji, Motina nesuteptoji“. | 

Tuodu pavadinimu beveik tą patį reiškia.-Reiš- 
kia, kad Marija visą savo amžį prabuvo niekieno ne- 
palytėta, nesutepta mergelė ir dvasia, ir kūnu. Merge- 
lė išbuvo, ištekėjusi už šv. Juozapo, t. y. būdama jo 
sužieduotinė, mergelė buvo, Kristų pradėdama ir Jį 
gimdydama, nesužeista mergelė liko Kristų pagim- 
džiusi. Prieš šešis šimtus mėtų Izaijas jau apie tai 
praneša: „Šitai, sako, mergelė pradės ir pagimdys sū- 
nų“ (7, 14)— reiškia: mergelė pradės, mergelė pagim- 
dys. Tai — vienos Marijos ypatinga privilegija. Kaip 
Jėzus kėlės iš mirties, neatrisdamas nuo grabo angos 
akmens ir antspaudo nenuplėšdamas, kurį pridėję bu- 
vo Jo priešai; taip Jis ir iš Marijos yra gimęs nė kiek 
negadindamas Jos mergystės. Su ta išlyga, matyt, Ma- 
rija tik ir yra sutikusi būti Dievo Sūnaus Motina. 

Del ko gi Marija išleista buvo kunigų už šv. 
Juozapo? Žmonėms, nežinantiems“ Dievo paslapčių, 
iš tikro išrodė, kad Jėzus yra paprastas Juozapo ir 
Marijos sūnus. Ir pats Jėzus, sulaukęs tik 30 metų, 
ėmė žmones mokyti, darė stebuklų įtikinti žmonėms, 
kad Jis tikrai yra, kas sakosi, — Dievo Sūnus. Jeigu 
Marija nebūtų turėjusi sužieduotinio, žmonių Ji būtų 
laikoma prasikaltusia mergina. Tokią Mozės Įsta- 
tymas liepdavo akmenimis užmušti. O Kristus, kai- 

“ po nemoterystėje gimęs, būtų žmonių niekinamas ir 
"pravardžiuojamas. 
Toliau — Marija su kūdikėliu Jėzum nebūtų turėję 
“ globėjo, maitintojo, taip Betliejuj, taip Nazarete, taip 
" "bėgdama Aigiptan, taip Aigipte. O žinom, kad toks Ma- 
L rijos ir Jėzaus globėjas—maitintojas buvo šv. Juozapas. 
2 Pranašų buvo pranašaujama, kad Mesijas būsiąs 
Abraomo ir Dovido giminės. Pagal įstatymus, Marija, 
kaipo vienturtė, negalėjo ištekėti už kitos giminės 
“vyro. Evangelistai ir išvadžioja, kad Jėzus, tariamas 
! Juozapo sūnus, yra iš tikro Dovido giminės. Žydų 
“buvo paprotis, bet kieno genealogiją (giininę) vesti tik 
“per vyrus ir iš vyrų pusės. Taigi suprantame, del ko 
“ Dievas Marijai sužieduotiniu buvo skyręs Juozapą. 
4 Šv. Jeronimas rašo, kad ir nuo piktosios dvasios 
turėjo būti paslėpta, bent per kurį laiką, kieno iš tik- 
“ro sūnus yra Kristus. Tą paslaptį žinojo vienas tik 
šv. Juozapas. 

Š: Juozapas buvo ne tik Švenč. Mergelės sužie- 
duotinis, bet ir Jos nekaltybės sargas. Matydamas Ją 
esant ne vieną, o žinodamas, kad jo sužieduotinė yra 
aukštos doros, šventa ir žadėjusi „nekaltybę, nežinojo, 
“ką apie tai manyti. Šv. Matas rašo: „Nenorėdamas 
“jos skelbti, norėjo paleisti ją slapčia. Bet, jam tai be- 
! mąstant, štai Viešpaties angelas pasirodė jam sapne 
ir tarė: Dovido sūnau, Juozapai, nebijok priimti savo 
“ žmonos Marijos, nes, kas joje gimė, yra iš šv. Dva- 
sios“ (119, 20 J). Kaip jis dabar Mariją gerbė! kaip 
“ atsidėjęs Jai tarnavo! Kaip Ja dabar rūpinosi! 

Koks tai Dievo surėdymas! Marija ne pirmiau 
pradeda ir gimdo mūsų Išganytoją, tik ištekėjusi už 
šv. Juozapo. Kitaip žmonių akyse būtų netekusi gar- 
bės, arba net akmenimis užmušta, Jėzus, Dievo Sū- 
nus, norėjo kurį laiką būti laikomas staliaus Juozapo 
sūnumi, kad tik savo Motiną apsaugotų nuo pavojaus 
ir įtarimo. 

Marijos susižiedavimas su šv. Juozapu yra Kata- 
likų Bažnyčios paveikslas. Bažnyčia — sužieduotinė, 
Kristus— sužieduotinis. Tos Bažnyčios dvasiškiai, ypač 
vyskupai, visi gyvena nevedę, skaistybėje. Vienok per 
19 šimtmečių kiek jie žmonių yra įvedę į Katalikų 
Bažnyčią. Kitaip kalbant, kiek tai sūnų — dukterų K. 
Bažnyčia—mergelė yra pagimdžiusi savo sužiedūotiniui 
Kristui! O žydų tikyba, arba Sinagoga, skaitant nuo, 
Abraomo, per tiek tūkstančių metų nė vienos tautos, 
nė vienos valstybės nėra prie savo tikybos patraukusi. 
O Kat.-Bažnyčią daug tautų, daug valstybių laiko sa- 
vo motina. r 

Marija, susižiedavusi su Juozapu, pragyveno 
drauge su juo apie 26 metus. Brolis su seserim taip 
negyvena, kaip jiedu skaisčiai gyveno. Ir Marijai, ir 
Juozapui nė į galvą neatėjo koki bloga mintis, nešva- 
rus noras, kaip tai mums atsitinka. Marija buvo laisva 
nuo to, kaipo nekaltai pradėta. Šv. Juozapą ypatin- 
gu būdu Dievas sergėjo nuo to. Tik pamąstykit, 
jei Juozapas būtų buvęs kitoks, argi Dievo Sūnus 
būtų davęsis jam nešioti, tėviškai bučiuoti, dengti 
ir saugoti? Teisingai šv. < Tomas samprotauja: Jei Die- 

vo Sūnus motiną sau yra pasirinkęs nekalčiausią mer- 
gelę, jei mirdamas Ją yra pavedęs skaisčiam apašta- 
lui, tai ir sužieduotiniu Marijai yra skyręs nekaltybėje 
gyvenantį. 
Tai kaip aukštai Dievas stato nekaltybę! Marija 
“ —skaisti mergelė, Juozapas—nekaltas jaunikaitis, nors 
“jau apysenis, Jėzus—pats nekaltybės žiedas. 

Marija! Motina nepalytėtoji, Motina nesuteptoji! 
Melskis ir už mus. Amen. 


8 diena. 


„Motina meilingoji!. Motina stebuklingoji! Mels- 
kis už mus“ — prašome Mariją. 

Čia pastebėkime, kad Marija yra mūsų motina, 
motina mums meili, t. y. mus myli, mūsų gailis, mu- 
mis rūpinas, mums padeda. Stebuklinga motina čia 
daugiau reiškia stebėtina, įstabi motina. Ir iš tikro 
taip yra — draugė motina ir nekalčiausia mergelė, ne 
kokio žmogaus motina, bet paties Dievo. 

Pakalbėkim apie tai plačiau. | 

1. Marija, likdama mūsu Išganytojo Motina, tapo 
drauge ir visų žmonių dvasine motina, Adomas — pa- 
gal kūną visų žmonių tėvas, Kristus — pagal dvasią 
“visų krikščionių tėvas. Ieva — pagal kūną žmonių gi- 
minės motina, Marija, ta antroji Ieva — pagal dvasią 
visų krikščionių motina. Del ko taip? 

Dievo Sūnus, įsikūnydamas, daro su žmonėmis 

sandorą — Sutartį. Tarpininkauja arkangelas. Marija 
visos žmonijos vardu sutinka, kad Dievo prigimtis su- 
eitų vienybėn su žmogaus prigimtimi. Taigi, Marija, 
atstovaudama čia visiems žmonėms, teisingai yra visų 
žmonių motina. 

Toliau, Dievo Sūnus, priėmęs žmogaus prigimtį, ta- 
po mūsų broliu. Marija to „mūsų brolio“ Jėzaus Kristaus 
yra motina. Taigi drauge Ji yra ir mūsų visų motina. 

Marija, toliau, geriausiai jautė visą Kristaus kan- 
čią ir, su Juo kartu bekentėdama, sopuliuose, dvasiš- 
ku būdu, rodos, pagimdė mus visus Dievui, Tad Ji ir 
šiuo atžvilgiu yra mūsų motina, 

Atsiminkim, kad ir pats Kristus, mirdamas, Ma- 
tiją paskyręs yra Jono asmenyje mums visiems moti- 
na. Jėzus savo testamente, ką tik turėjo, viską paliko 
mums. Ketvirtadienio vakarą atiduoda mums save pa- 
tį šv. Komunijoj valgiu — gėrimu. D. Penktadienyje 
paveda mums savo mieliausiąją motiną. Išganytojas 
ne tik apaštalams atidavė save šv. Komunijoj valgyti 
— gerti, bet visiems žmonėms, taip ir savo Motiną 
Jis skiria ne vienam šv. Jonui, bet visiems žmonėms, 
visų amžių, visų kraštų. Taigi, Marija yra meilingoji 
mūsų motina ir Kristaus palikimu. 

Pati meilė, pagaliau, verčia Mariją būti rūpestin- 
ga mūsų motina, Kas aukščiau pasakyta, viskas mums 
kalba apie Marijos meilę. Ji žmonijai pasišvenčia, Ji 
už žmones kenčia, pati būdama švenčiausia, Ji ir 
šiandie su mielu noru eina Kristaus uždėtąją Jai pa- 
reigą — būti mūsų motina, 


1 


Ta meilingoji motina rūpinasi mūsų išganymu, 
tai tramdydama piktosios dvasios užpuolimus, tai slo- 
“ pindama mūsų geidulius, tai žadindama mumyse troš- 
kimą įvairių dorybių, tai išmelsdama Dievo malonės 
pasiekti paskutiniajam mūsų tikslui. 

2. O stebuklinga, o įstabi yra ta mūsų motina! 
“Šv. Tomas Vilanovietis tarp ko kito kalba: „Marija 
“buvo kantri, kaip patriarkas Jobas, rami, kaip Mozė, 
gyvai tikinti, kaip Abraomas, skaisti, kaip Juozapas, 
“ pasižeminusi, kaip Dovidas, išmintinga, kaip Saliamo- 
“nas, uoli, kaip Elijas; Ji turėjo mergelių nekaltybę, 
kentėtojų tvirtumą, išpažintojų pamaldumą, daktarų 
“ išmintį; kaip atsiskyrėlis, niekais laikė pasaulio sma- 
“ gumus“. Ji — tikrai tobuliausias Dievo kūrinys. Kartą 
“Dievas Ją yra išsirinkęs motina, tai ar gali būti koks 
“ grožis, koki dorybė, koki tobulybė, koki malonė, koki 
“garbė, kurių būlų Dievas Jai nesuteikęs? „Mąstyk, 
“kaip nori — kalba tas pats šventasis toliau — piešk, 
“kaip įmanai, įsivaizduok sau mergelę nekalčiausią, 
skaisčiausią, išmintingiausią, gražiausią, labiausiai pa- 
sižeminusią, visomis dorybėmis žibančią, apdovanotą 
visokeriopomis dovanomis, Dievui mieliausią — Mari- 
ja yra gražesnė“. 

Brolau, sesuo! tai meilingajai, tai stebuklingajai 
Motinai pasivesk kaip kūdikėlis. Nors Ji visus turi sa- 
“vo moliniškoj globoj, vienok tais labiau rūpinasi, ku- 
rie karščiau į Ją šaukias. Šv. Teresė, atsiklaupusi prie 
savo mirštančios motinos, meldėsi:, Jei toki Dievo va- 
“ lia, kad netekčiau savo mylimos motinėlės, tai Tu, 

Marija, priimk mane našlaitę kaip dūkterį ir rūpinkis 
manim! Būk man geriausia motina ir vesk mane prie 
Savęs ir Savo Sūnaus; aš prižadu visame Tavęs klau- 
syti“. Taip ir tu, klaupęs prieš Marijos paveikslą, pra- 
šyk sau ir saviesiems Jos motiniškos globos. Pasisa- 
kyk, kad po Dievo nori Ją už viską labiausiai mylėti. 
O aš tikrinu, kad gyvensi ramus, nors audros siaus 
aplink tave, nors daug turėsi kartumų, bet viduj bus 
tau saldu. Amen. . 

Motina Geroji Patarėja! Melskis už mus“ — šau- 
kiamės tarp ko kito į Mariją. 

Marijos pavadinimas tuo vardu turėjo tokią pra- Ė 
džią. Penkioliktajame amžiuje Italijoj viena pamaldi 
moteris buvo pasižadėjusi  pastatydinti Genezzano 
mieste bažnyčią. Bestatant, pritrūko jai pinigų ir turto. 
Ėmė karštai prašyti Dievą per Mariją, kad duotų jai 
išeiti iš keblios padėties. Ant bažnyčios sienos rasta 
stebuklingai atneštas iš kažkur Švenč. Mergelės pa- 
veikslas. Bematant pasklido po visą šalį žinia apie ste- 
buklingąjį atsiradimą paveikslo. Maldingi keliauninkai 
sumetė tiek aukų, jog. netrukus bažnyčia pabaigta. 
Daug keliauninkų ir dabar lanko tą bažnyčią. Popie- 
žiai suteikė lankytojams atlaidų, įvedė 26 bal. ten šven- 
čiamą šventę vardu „Motina Geroji Patarėja,“ o Leo- 
nas XIII įdėjo šiuos žodžius į Marijos litaniją. Šiuo var- 

du Jos paveikslai šiandie žinomi visiems katalikams. 
Tas šventasis Marijos pavadinimas tai — paraginimas ti- 
kinčiųjų su didesne viltimi kreiptis į Mariją, ypač ka- 
da rekalingi geros patarties. 
Broliai, seserys! ir kuriam gi to gero patarimo 
nereikia? Dažnai atsirandi lyg kryžkelėje, nežinai, ką 
daryti, kur eiti. Ką tąsyk turi daryti? Vai neklausyk 
savo geidulių kuždėjimo, nes tik Dievą įrūstinsi, Jo 
bausmę užsitrauksi ir rasi vargo. Neklausyk nei blo- 
gų Žmonių, nes, anot, Šv. Povilo išsireiškimo, šis 
pasaulis yra Dievo priešas. Bet kreipkis į Mariją, tą 
„Gerąją Patarėją“, — Ji tau patars, kaip čia turi pa- 
sielgti, ką išsirinkti. 
Patarti kam sunkiomis gyvenimo valandomis yra 
labai didelis daiktas. Patarti žemės reikaluose — gera 
jau yra, bet kur kas didesnės vertės yra patarimas, 
duotas dvasios reikaluose. Bet kam pasitaiko abejoti, 
begu gera yra, ką mano daryti, ar ketindamas išsi- 
rinkti sau kitokį pašaukimą, ar užsidėti sau kokią at- 
gailą, ar kuo nors kitam padėti. Piktoji dvasią ir 
čia nemiega. Negalėdama įtraukti žmogaus tiesiog 
nuodėmėn, mėgina užuolanka eiti — ragina Žmogų 
bent netinkamu būdu stvertis ko gero, kad jį suklup- 
dytų. Čia tai. ir reikia šviesaus patarėjo. > 
Šv. Dvasia, pirmiausia, yra tas išmintingiausiasis 
patarėjas. Ji duoda savo tą dovaną tiems, kurie jos 
prašo. Marija, kaip kitomis dovanomis, taip ir pataria- 
mąja dovana yra aukščiausiai Dievo apdovanota. Kaip 
stebėtinai protingai Ji pati mokėjo pasielgti sunkiose 

gyvenimo aplinkybėse! Be abejo, Marija neatsisakys ir 
mokės ir mums patarti, kai kreipsimės į Ją, prašyda- 
mi kartu Šv. Dvasios apšvietimo. 

Kai šv. Ignacijus mąstė pamesti pasaulinį gyve- 
nimą, karštai meldė Šv. Dvasią, tarpininkaujant Jos 
Skaisčiausiajai Sužieduotinei, kad jam patartų, kur ir 
kaip tinkamiau galėtų Dievui tarnauti, Kartą, naktį 
besimeldžiant, pasirodė jam ta „Geroji Patarėja“ su 
kūdikėliu Jėzumi rankose, vienkart viduojis įkvėpimas 
ragino eiti į bažnyčią ant kalno Montserrat. Čia Igna- 
cijus, atlikęs viso gyvenimo išpažintį, pakabino kari- 
ninko kardą prieš altorių, išdalijo neturtėliams pinigus, , 
o pats nukeliavo į Manresą daryti atgailos ir tarnau- 
ti ligonims. 

Ne kas kitas, tik Viešpats pataręs buvo Juditai 
eiti į priešų stovyklą ir tuo būdu išvaduoti Betulijos 
miestelį nuo priešo apgulimo. Viešpats pamokė, kaip 
turėjo pasielgti Estera, kad išgelbėtų izraelitų tautą 
nuo pražūties, Amano surengtos. Piktosios dvasios, 
apsimesdamos angelais, norėjo Mariją Magdaleną ati- 
traukti nuo sunkios atgailos, Ji prašė iš Dievo apšvie- 
timo. Ir Dievas per arkangelą Mykolą parodė jai še- 
tono pagundą. 

Nemaža buvo ir šventųjų, mokėjusių duoti ki- 
tiems išganomų patarimų. Taip, šv. Antanas atsisky- 
tėlis visose dvasios painiavose labai protingai patar- 
davo. Ciesorius Konstantinas ir jo sūnus laiškus raši- 
nėdavo jam, prašydami patarimo. Arba šv, Bernardo, 
nors vienuolyne užsidariusio, ieškojo visų valstybių 

pasiuntiniai. Ir kokių išmintingų patarimų jis teikdavo 
"ir popiežiams, ir ciesoriams, ir vyskupams! Visi aiškiai 
“matė, kad tie patarimai plaukė ne iš kur kitur, kaip 
tik iš Šv. Dvasios. 

E Geras patarimas aukščiau už pinigą yra žmonių 
“ branginamas. „Neturi pinigų, bent patark — kalba šv. 
Jeronimas — o daug naudos padarysi artimui, o Die- 
vas tau užmokės čia ir danguje“. 

3 Per Mariją prie Dievo--tebūva mūsų obalsis 
“Kaip visos kitos malonės, taip ir šitoji gero patarimo 
“ malonė teka iš Dievo per Mariją. Baigdami, atsidus- 
kime: Motina Geroji patarėja! Melskis už mus. Amen 


10 diena. 


„Motina Sutvėrėjo! Motina Išganytojo!“ — vadi- 
name Mariją 

Teologijos mokslas moko, kad visi trys Šv. Tre- 
jybės Asmenys turi vieną esmę, tad yra tik vienas 
Dievas. Asmenys skiriasi savo kilme. Išviršiniai Šv. 
Trejybės veiksmai yra bendri visiems trims Asmenims. 
Kad geriau galėtume suprasti, vieni tokie veiksmai 
vienam Dievo Asmeniui priskaitomi, kiti — kitam. 

Švenč. Mergelė yra Jėzaus Kristaus Motina. 
J. Kristus yra drauge ir Dievas, ir žmogus viename 
Dievo Sūnaus Asmenyje. o Dievo Sūnus bendrai su 
Šv. Trejybe yra pasaulio tvėrėjas. Taigi teisingai, Ma- 

tiją vadindami Dievo Motina, vadiname Ją vienkart ir 
Sutvėrėjo Motina, 

Paklausykit tik, ką kalba Šventraštis apie Dievo 
Sūnų: „Žodis buvo Dievas... viskas Jo padaryta, o be 
Jo nieko nepadaryta... pasaulis Jo yra padarytas“ (Jon, 
1). Kitoj vietoj: „Daugel kartų ir visokiais būdais 
Dievas, kadaise kalbėjęs tėvams per pranašus, gale 
šiomis dienomis kalbėjo mums per Sūnų, kuriam pa- 
vedė viską, kurio ir amžiai yra padaryti“ (Žyd. I). 
Arba: „Tu, Viešpatie, pradžioje įkūrei žemę, ir dan- 
gus yra Tavo rankų darbas“ (Žyd. I), kalba D. Tėvas 
Sūnui. 

O ar supranti, katalike, ką reiškia sutverti? Ar 
mąstei kada apie pasaulio dydį, grožį? 

Sutverti reiškia padaryti ką nors visai iš nieko. 
Kokios tad čia reikia galybės! Dievui panorėjus, atsi- 
rado dangus, angelai, saulė, mėnulis, žvaigdės, žemė, 
vanduo, angelai, žuvys, paukščiai, gyvuliai, žinonės. 
Koks to viso įvairumas! O viso pasaulio dydis! Nieks 
nežino, kur jo ribos./Paimk tik mūsų saulės šeimyną. 
Apie saulę sukas 8,didelės planetos su 27 nemažais 
jų mėnuliais; be to, sukas dar daugiau kaip 500 ma- 
žesnių planetų ir apie 20 kometų. Visą tą gražų būrį 
dangiškųjų kūnų saulutė ne tik apšviečia ir apšildo, 
bet ir aplink save suka ir net traukia paskui save di- 
deliu: greitumu, pati lėkdama kažkur beribėn gelmėn 
per I sekundą po 20 kilometrų. Mokslininkai sako, kad 
mūsų Saulė tai — viena Paukščių Kelio žvaigždžių. O 
Paukščių Kelyje tokių saulių - žvaigždžių yra apie 125 

milijonus. Paukščių kelias yra dar tik vienas debesy- 
nas, arba žvaigždynas, Tokių žvaigždynų astronomai 
“lig šiol jau žino 7840. Kas toliau už tų debesynų yra, 
jau nieko nežinom. Toliau jau nesiekia nei žmogaus 
akis, nei dideliausi žiūronai. „ASA A 
Mūsų žemelė tai — viena tų 8 didesniųjų pla- 
netų, besisukančių apie saulę. Žemė — jau nemažas4 
kamuolys, bet, lyginant su saule, tai — kaip aguonos 
grūdelis prieš didelį obuolį. 
Koks tad galingas, koks didis, koks išmintingas 
yra Viešpats Dievas! Dovidas gieda: Dangus pasako- 
ja Dievo garbę ir tvirtuma skelbia Jo rankų darbus. 
Garsus astronomas Niutonas, kiek kartų išgirsdavo 
paminėtą Dievo vardą, tiek kartų nusimaudavo kepu- 
rę ir palenkdavo galvą. Mat, daug metų betyrinėda- 
mas pasaulio sudėtį, gerai suprato, koks didis ir iš- 
mintingas yra Dievas. 

O Marija to Dievo yra Motina. Vienas tik Die- 
vas yra aukštesnis už Mariją. Marija — tobuliausias 
Dievo kūrinys. Tinka Jai pavadinimas „Motina Sutvė- 
tėjo“, nes Ji — Dievo Sūnaus Motina, kurs, drauge su 
Tėvu ir Šv. Dvasia, yra viską sutvėręs. 

Ne be reikalo Mariją vadiname Išganytojo Mo- 
tina. Marija J. Kristų, mūsų Išganytoją savyje pradė- 
“ jo, pagimdė, vystė, penėjo, nešiojo. Suėjus Jėzui 40 
dienų, Marija jau aukoja Išganytoją bažnyčioje už 
“ "mus žmonės. Simeonas praneša Jai aiškiai, kas laukia 

ir Ją, ir Išganytoją. Marija nešasi Kristų atgal namon, 
augina, dengia, maitina — prirengia iš Jo tą didelę, 
kruviną Kalvarijos auką. Kentėjimų metu Motina ne- 
atsilieka nuo Sūnaus. Evangelistas liudija: Jr stovėjo 
po Jėzaus kryžiumi Jo Motina (Jonas 19, 25). Tai 
kaip arti Marija dalyvauja mūsų išganyme, mūsų at- 
pirkime! 

Tas Marijos dalyvavimas mūsų išganyme gražiai 
atvaizduotas buvo Senajame Įstatyme, 

Apgulus Holoiernui Betuliją, eina į jo stovyklą 
narsi Judita ir nukerta jam galvą. Piktoji dvasia ap- 
gulusi laikė visą žmoniją. Eina skaisčiausioji Mergelė 
už vartų, už miesto ir savo verksmu, savo kentėjimais 
po kryžiumi trempia velnio galybę. Asvero karaliaus 
vadas Amanas kesinasi išžudyti visus izraelitus. Este- 
ra, būdama karaliaus malonėje, užtaria savuosius, 
ir pats Amanas žūva. Pragaro valdovas pasikesinęs 
buvo ant mūsų. Marija randa malonę pas Dievą, už- 
taria, išgelbsti mus, o patį priešą sumindžioja. 

Katalike! dabar ir visados šaukis su pasitikėjimu 
į tą galingąją Motiną, sakydamas: Motina Sutvėrėjo! 
Motina Išganytojo! Melskis už mus. Amen. 


11 diena. 


Šiandie tenka mums pirma apsvarstyti litanijos 
žodžiai: „Pana išmaningiausioji“ paskui „Para gar- 
bingoji“. 


me išmaningiausiąja Pana, pirmiau supraskim, ką reiš- 
kia pats išmanymas. 

Išmanymas tai — viena keturių pamatinių Do- 
rybių. Kitos trys — teisingumas, tvirtumas, susivaldy- 
mas. Ką tik veikiam, turim daryti išmaningai, teisin- 
"gai, atsidėję — tvirtai ir susivaldydami. Išmanymas yra 
tai mūsų įgyta dorybė, yra įpratimas visados pirma 
apsvarstyti, ar tas darbas atatiks Dievo valią. Išmanus 
žmogus tuoj numato tikslą, kuriam jis tą ir tą ketina 
"nuveikti ir tam tikslui pasiekti pasirenka tinkamiausių 
" priemonių. Anot šv. Augustino, „Išmanymas yra mo- 
| kėjimas daryti tik tai, ką žinom kad yra gera, Dievui 
miela, ir mokėjimas vengti to, kas mus nuo Dievo 
„ traukia“. Išmanymas dvasios gyvenime yra tas, kas yra 
"akys kūnui, vairas laivui, rodyklis vežimui, vadovas 
valstybei. Bažnyčios tėvai išmanymo dorybėj atskiria 
„tris dalis: pirma, kai žmogus atmena būtuosius atsiti- 
kimus, antra, kai supranta esamuosius, ir trečia, kai 
numato būsimuosius. 

. Labai ir labai tiko, kad D. Sūnus Motiną 
„turėtų išmaningiausią mergelę. Ir iš tikro, kiekvienoj 
gyvenimo padėtyj Marijos išmanymas žiba aiškiausia 


1. Kad geriau suprastūme, kodel Marijį vadina- 

šviesa: ar Ji kalba su angelu, ar prisiglaudusi Betlie- 
jaus tvartelyje, ar bėga Aigiptan, ar mato Kristų ken- 
čiantį ir t. t. 

Marija mėgdavo. skaityti Šventraštį. Apie perskai- 
tytus daiktus daug mąstydavo. Evangelistas liudija, 
kad Marija giliai atmintyje laikydavo Dievo žodžius, 
taikindama juos savo širdyje (Simeono pranašavimas). 
Tad kaip stropiai Marija taikino savo gyvenimą, min- 
tis ir žodžius su Dievo valia Šventraštyje išskaityta 
ar bažnyčioje girdėta. 

Angelas Gabrielis praneša Marijai, kad Ji bus D. 
Sūnaus Motina. Marija nusigąsta, neatsako nieko, mąs- 
to, kas čia būtų per pasveikinimas. Bijo apsigaudinti. 
Skaičiusi buvo Šventraštyje: „Pradžia išminties — Die- 
vo baimė“. Klausinėja, kaip tai galėtų įvykti. Angelui 
paaiškinus, sutinka. Gražus ir mums pamokymas. Pir- 
miau negu ištarsi, padarysi, pagalvok, pasitark, ar su- 
tinka tai su Dievo įsakymais. Nedaryk nieko  ūmai, 
sujudęs, tyčiomis, del žmonių akių. 

Marija, be pavyzdžio lig šiol, labai brangina 
skaistybę, matydama, kiek daug gero išeis kitiems iš 
to Jos pasielgimo, 

2. Dabar kelis žodžius apie Marijos pavadinimą 
„Pana garbingoji“. 

Taip vadindami Mariją, norim pasakyti, kad Ji 
yra iš tikro garbės verta, verta, kad Ją visi garbintų 
labiau už visus šventuosius ir angelus, tik mažiau už 
patį Dievą. O priežastis to didžio, nuolatinio ir visuoti- 

nio Marijos garbinimo yra šie keli evangelijos žodžiai; 
„Marija, iš kurios gimė Jėzus Kristus“. 

Visi tikintieji, eidami dangiškojo siuntinio pėdo- 
mis, sekdami šv, Elzbietos pavyzdžiu, kuriuodu su pa- 
garba yra sveikinusiu Mariją, taipgi sekdami šv. Juo- 
zapu, kuris nepasakomai turėjo gerbti savo skaisčią 
Sužieduotinę, visi krikščionys, sakau, garbino ir gar- 
bina Mariją labiau už visus šventuosius. | 

Marijos garbinimą pradėjo angelas, sveikindamas 
Ją: Sveika, malonės pilnoji, Viešpats su Tavimi! Ma- 
rijos garbinimas augo, augant Kristaus Bažnyčiai. Jau 
pirmieji krikščionys, gyvo tikėjimo ir uolumo kupini, 
lankydami Šventosios Žemės vietas, Išganytojo pėdų 
pašventintas, drauge troško pamatyti ir Dievo Motiną 
ir Jai garbės sūteikti. Jau beveik nuo apaštalų laikų 
įėjo paprotin po „Tėve mūsų“ tuojau garbinti Mariją, 
prašant Jos galingo užtarimo dabar ir mirties valan- 
doje. Svarbesnieji jos gyvenime atsitikimai — įvykiai 
pradėta krikščionių švęsti, kaipo Bažnyčios šventės. 
Šventi, maldingi žmonės Jos garbei yra sūdėstę gra- 
žiausių maldų ir jausmingiausių giesmių. Jos vardui 
“| dirbdino altorių, statydino koplyčių ir bažnyčių. Mari- 
ją garbindami, kalbame ražančių, uešiojame škaplie- 
“ rius, giedame valandas ir t.t. Mariją gerbiame, puoš- 
dami Jos altorius, kaišydami Jos paveikslus. Yra val- 
“ stybių, kurios laiko Ją ypatinga savo Globėja ir Kara- 
„liene. Šventiesiems pagerbti viena, retai jau kita die- 
“na metuose skiriama yra, o Marijos garbei pavestos 
"yra kelios iškilmingos šventės ir daug neiškilmingų. 


PTS 


LE 


Ištisi mėnesiai — gegužės ir spalių — pašvesti Jos gar- 
bei. 
Marija — Dievo Motina ir verta tos garbės. 
„Pana išmaningiausioji! Pana garbingoji! Mels- 
kis už mus“. Amen. 

„Pana šlovingoji! Pana galingoji! Melskis už 
mus“ —meldžiamės į Mariją. . 

1. Šlovingoji Pana — reiškia — Marija yra verta, 
kad kuo plačiausiai būtų žmonėms garsinama, kad 
kiekvienas kuo daugiausia žinotų apie Marijos gyve- 
nimą, dorybes. 

Daugelis šventųjų garsūs buvo stebuklais. Marija, 
begyvendama ant žemės, neskaitome, kad būtų dariu- 
si stebuklų. Dievas visą Marijos didumą, aukštumą, 
garbę paliko žmonėms pažinti, pajusti jau Jai atsisky- 
rus iš šios žemės. Skelbia šiandie Marijos šlovę kuni- 
gai pamoksluose, garsinama Ji knygose, garsina Ją 
šventos vietos, paveikslai, įvairios brolijos, pamaldos 
ir p. 
S Pavyzdžiu imkim paveikslus.. Kas žodis 'ausims, 
tas paveikslas akims. Paveikslas tai —suprantama kny- 
ga ir tiems, kurie nemoka skaityti. Ir bemokslis žmo- 
gus mato, ką vaizduoja šis ar kitas paveikslas ir prie 
ko jis mus ragina, Seniausieji Katalikų Bažnyčios pa- 
veikslai tai — Jėzaus ir Marijos paveikslai. Mylėdami 
Mariją, mylim ir Jos paveikslus. Mūsų visas religinis, 

visuomeninis, viešas ir naminis gyvenimas drūčiai yra 
surištas su Marijos paveikslais. Ir kur jų nerasi? Rasi 
ir lūšnelėj, rasi ir turtingesnio žmogaus kambariuose. 
Marijos paveikslas tai — mūsų geriausiosios Motinos 
fotografija, vaizduojanti Mariją įvairiuose atsitikimuo- 
se. Vai, kaip tie Marijos paveikslai ir paveikslėliai“ 
yra gerai muins žinomi ir suprantami! 

Nors Mariją galime visur šlovinti, visur į Ją 
šauktis, bet kai kuriose vietose  besimeldžiantiems 
gausesnių malonių Ji suteikia. Daug yra garsių Šv. 
Mergelės paveikslų, šaltinių, statulų, kur net stebuk- 
lingu būdu Ji savo garbintojus kai kada aprūpina. 
Skaitlingos maldininkų virtinės kasmet traukia į tokias 
vietas, ieškodami suraminimo, sveikatos, sau ir kitiems 
pagalbos. Kiekviena katalikų šalis turi tokių stebuklais 
pagarsėjusių vietų ir Marijos paveikslų ir tai ne po 
vieną. Turi jų ir Lietuva: Vilnius, Šilava, Seinai ir k. 
Tie auksiniai ir sidabriniai daiktai, kuriais nusagstyti 
Marijos paveikslai, tai — padėkos liudytojai už gautą- 
sias malones, pagalbą ar stebuklingą išgijimą. 

Atšalus žmonių tikėjimui, mūsų laikais gal retės- 
ni stebuklingi išgijimai, bet kasmet po kelis ir kelio- 
lika stebuklingų išgijimų įvyksta tokiam garsiame 
Liurde Francijoj. Mylintieji Mariją veržiasi į šventas 
vietas, mėgsta šventadieniais procesijoj nešti šventus 
paveikslus, vėliavas, nesišykšti skatiko įtaisyti ką nors 
į bažnyčią. O Marija iš savo pusės nepamirš ir neap- 
leis Ją mylinčios širdies. 

2. O ką reiškia „Pana galingoji“? 

Zinome, Dievas yra visagalįs savo esme. Pano- 
tėjo, tarė — ir įvyko. Šventieji tėvai net ir Mariją 
vadina dalim visagalinčia, ta prasme, kad D. Sū- 
nus, kurs drauge yra ir Marijos Sūnus, nieko neatsa- 
ko savo Motinai, ko tik Ji prašo. O Marija nieko 
priešingo Dievo valiai ir neprašo, tad Jos noras visa- 
"dos įvyksta. 

Ir iš tiesų, jei karalius Saliamonas yra taręs sa- 
vo motinai Betsabėjai: „Prašyk, mano motin, nės mau 
nepridera nukreipti nuo tavęs veidą“, jeigu karalius 
Asverus yra pasakęs karalienei Esterai: „Koks yra tavo 
prašymas? kad ir pusės valstybės prašysi, bus tau duo- 
ta“— tai ar galimas daiktas, kad ir Jėzus Kristus Die- 
vas neišklausytų kame nors savo Motinos, kad ką at- 
sakytų dangaus ir žemės Karalienei? Tad matome, 
koki yra galinga Švėnč. Mergelė pas savo Sūnų mū- 
sų dvasios reikaluose. „Vyno neturi“, nurodo Marija 
Kristui Kanos jaunavedžių susirūpinimą. Ir, jausdama, 
kad tikrai bus išklausyta, įsako tarnams daryti, ką tik Jė- 
zus liepsiąs. Nors dar nebuvo atėjęs laikas Jėzui stebuk- 
lų daryti, motinos prašomas, tačiau stebuklą padaro. 

Tos galingosios Panos ir šiandie širdis yra gaile- 
stinga, o Jėzaus ranka ir šiandie yra visagalinti. Gra- 
žiai šv. Bernardas sako: „Ką Dievas gali savo valia, 
Tu, Poni, tai gali savo prašymu!“ Šv. Birgita dvasios 
pagavime kartą gridėjusi Jėzų kalbantį Marijai: „Pra- 
šyk, Motin, ko tik nori, o būsi išklausyta. Kai ant 
žemės buvau, tu man nieko neatsakydavai, tad ir aš 
tau nieko neatsakysiu danguje.“ 


aga 


Visi gal matėte paveikslėlį, vaizduojantį stovin- 
“ čią Mariją nuleistomis rankomis; spinduliai trykšta iš 
Jos delnų. Spinduliai tai — malonės, kurios per Mari- 
jos rankas iš Dievo mums tenka, 

Pana šlovingoji! Pana galingoji! Melskis už 
mus. Amen. 


13 diena. ' 


„Pana maloningoji! Pana ištikimoji! Melskis už 
mus“, esam tik ką pergiedoję. Pasvarstykim šiandie 
tuos žodžius. 

„Pana maloningoji“ — koks gražus, tiesiog už 
širdies stveriąs Marijos pavadinimas! Kaip jis Jai tin- 
ka! Ramus, malonus buvo Jėzus; rami, maloni, meili, 
mandagi turėjo būti ir Jo Motina. Šv. Dvasia Marijos 
burnon deda žodžius: „Aš — motina gražios meilės. 
Eikite prie manęs visi ir pasisotinkite mano vaisiais, 
kurie manęs trokštate; nes mano dvasia (būdas) sal- 
desnė už medų“ (Eccl. 24). Ramus, malonus buvo 
Senojo Įstatymo davėjas Mozė. Jėzų už Jo ramumą 
vadiname „Dievo Avinėliu“. „Eikite prie manęs visi“, 
šaukia Jis: „kurie dirbate ir apsunkinti esate, o aš jus 
atgaivinsiu“. Marija už savo ramuiną, malonumą Gies- 
mių knygos vadinama „balandėle“. 

Malonumas tai—dorybė, valdanti žmogaus būdą, 
slopinanti jame pyktį. Malonus žmogus yra kitiems 
švelnus, meilus, mandagus ir žodžiuos, ir pasielgime, 

ir akyse, ir veide. Turjs daug tos dorybės net gera 


daro tiems, kurie jo nekenčia, meldžiasi už tuos, ku- 
rie jį peršekioja, užgautas į dešinįjį veidą, atstato kai- 
rijį. Malonimas plaukia iš meile perimtos širdies. 
Malonumas tai-—tik išviršinis meilės pasireiškimas, 
tai — pati meilė. 

„Aš — motina gražios meilės“ — Šventraščio žo- 
džiais vadina save Marija. Šv. Bernardas rašo, kad 
Švenč. Mergelė buvusi „labai maloni, rami, meili; ne- 
buvo Ji smarki, karti, susierzinusi; visa patraukianti, 
mandagi, švelni, pilna malonumo, gailestingumo, ge- 
rumo, saldumo.“ 

Niekad niekas Jos nematė piktos. Kaipo nekaltai 
pradėta, teisybė, laisva buvo nuo to trejopo pageidi- 
mo, mokėjo save valdyti. Nerūgojo ant Betliejaus gy- 
ventojų, nepriėmusių Jos į nakvynę. Nesiskundė ant 
Erodo, troškusio Kristų nužudyti. Neaimanavo ant var- 
gų kelionėje Aigiptan. Blogo žodžio neištarė bude- 
liams, kankinusiems Jos brangiausiąjį Sūnų. Koki ma- 
loni, rūpestinga Elzbietos nameliuose, Kanos vestuvė- 
se, gyvendama su. šv. Juozapu, augindama Jėzų, sugy- 
vendama su kaimynais! Nuolat maloni, rami, saldi 
kalboje, visuose santykiuose, linksmomis ir liūdnomis 
gyvenimo valandomis. Nė vieno nesupykino, nie- 
kam neįkyrėjo. Kiekvieną ramino, kiekvienam +stengės 
padėti; maloni veidu, žvilgterėjimu. 

Katalike! rūpinkis būti ir tu toks malonus, ypač 
jūs, moterėlės! Jūsų prigimčiai ši dorybė labiausiai 
tinka, ji jums ir labiau reikalinga, negu kitiems. Šv. 

Pranciškus Salezietis buvo greito būdo, piktas. Tiesa, 
per 18 metų kovojo su savim, Ir padarė save malo- 
niausią pasaulyje žmogų. Šv. Vincentas Paulietis turė- 
jo tokį pat būdą. Dievui padedant, save nuolat dabo- 
damas, pasidarė visai kitoks. Nors imdavo jį kitą 
kartą pyktis, bet tuoj save suvaldydavo. Visas Paryžius 
pažinojo jį, kaipo labai malonų žmogų. 

Nekantrumu visa ką pagadinsi. Moteriškės švel- 
numas, malonumas tai — pamatas šeimynos laimės ir 
ramybės. Kur sutikimas, ten ir Dievas. Keiksmai tai— 
pragaro muzika. 

Iš tos „Maloningosios Panos“ mokykimės visi 
saldaus malonumo. 


* Š * 
Toliau, Mariją vadiname „Ištikimąja Pana“, 
Ištikimybė yra tai geras atlikimas visų savo pa- 
reigų, kurias Apvaizda mums uždeda. Ištikimybė grei- 
čiausiai atveda kiekvieną į tobulumą. Būti tobulam 


mažuos daiktuos jau — ženklas tobulo, švento žmogaus. 


Visiems Kristus sako: „Būkite tobuli, kaip jūsų Dangaus 
Tėvas yra tobulas“. Ištikimi savo pareigoms visi gali 
būti. 

Kas buvo ištikimesnis Dievui, Jo įstatams už 
Švenč. Mariją? Jaunutė jau pažadėjo Dievui savo ne- 
kaltybę. Ir kaip šventai ištarto žodžio laikėsi! Nors 
laisva nuo geidulių, saugojas žmonių, meldžiasi, stro- 
piai valdo savo: pojūčius, kad nė mažiausia kaltė ne- 
suteptų Jos skaisčios širdies. Ištikima Dievui neturte, 

kelionėje Aigiptan. Varge nerūgoja, laimingesnėje va- 
landėlėje puikybėn nekyla. Įsivesdinimo įsakymas Ma- 
rijai, stebuklingai pradėjusiai ir pagimdžiusiai, privalo- 
mas nebuvo; kaip ištikimai, visu uolumu jį atlieka! 
Skaisčiausioji Mergelė stoja paprastųjų moterų eilėn ir 
ligi smulkmenų atlieka Įstatymo įsakytas apeigas. 

Sugėdina mus Marija savo ištikimybe Dievui ir 
Jo įsakymams. Broliai, seserys, sekime Marija! Visi Die- 
vo ir Bažnyčios įsakymai tegul būna mums visados 
šventas dalykas. Atlikime, kas Dievo Dievui, kas-žmo- 
nių žmonėms. Nepaisykime per daug žmonių, ar baž- 
nyčioje klūpodami, ar eidami dažnai prie šv. sakra- 
mentų, dalyvaudami procesijose ir šiaip pamaldose, 
Rūpinkimės visas savo religines, visuomenines, šeimy- 
nines — namines pareigas atlikti ištikimiausiai. Mūsų 
obalsis tebūna: viską didesnei Dievo garbei ir Mari- 
jos šlovei Juo ištikimiau kas atlieka visas, kad ir men- 
kiausias, savo pareigas ir ramiai neša savo kryželį, 
juo yra šventesnis. 

„Pana maloningoji! Pana ištikimoji Melskis už 
mus“. Amen. 


14 diena. 


„Teisybės paveiksle! Išminties soste“! vadiname 
Mariją litanijoj. 

Kaip tyrame vandenyj atsimuša saulutė, mėnulis 
ir kiti daiktai, kaip veidrodyje atsimuša žiūrinčio as- 
mens veidas, taip Marijoj teisingiausiai atsimušė visos 
Jėzaus dorybės, visas Jo būdas. Marija tai—tikriausia 
Jėzaus dorybių Iotogralija—paveikslas; Marija — teisin- 
giausias Jėzaus nuorašas. Niekas iš šventųjų savo būdu 
ir dorybėmis nebuvo taip artimas, taip panašus į Kris- 
tų, kaip Jo Motina Marija. Vienas šventasis ar šventoji 
labiau pasižymėjo viena dorybe, kitas kita, o Marija 
spindėjo visomis dorybėmis ir tai aukščiausiame laips- 
nyje, kiek žmogui tik yra galima. „Šventųjų pilnume 
mano gyvenimas“ — Šventraščio žodžiais džiaugiasi 
patsai Dievas Marija. Mėnulis savo šviesa visas žvaigž- 
des pralenkia ir labiausiai panašus yra į saulutę. Taip 
Marija savo šventumu visus šventuosius praneša ir yra 
į Kristų panašiausia. 

odis „teisybė“ evangelijose dažnai reiškia tą pa- 
tį, ką dievobaimingumas, maldingumas. Juozapas, Za- 
karijas, senelis Simeonas buvę vyrai teisūs, t. y. die- 
vobaimingi, maldingi. Kaip gi gražiai Marijai tinka šis 
pavadinimas „Teisybės paveikslas“, t. y. maldingumo, 
dievogarbumo pavyzdis! Įsivaizduok sau, koki Ji turė- 
jo būti maldinga, gyvendama prie bažnyčios, kaip šven- 
tai ten elgdavos, kaip mėgdavo skaityti Šventraštį ir 

mąstyti. Ar matai, kaip uoliai atlieka visas apeigas, į- 
sivesdindama į bažnyčią? Kaip ištikimai švenčia šven- 
tes? Kristui įžengus į dangų, sako, su didžiausiu pamė- 
gimu lankydavo šventas vietas, Jos Sūnaus krauju ir 
kentėjimais pašvęstas (Tuo būdu yra davusi pradžią 
Kryžiaus Keliui ir Kristaus Kančios Stotims). Kaip daž- 
nai ir persiėmusi ima Ji Komuniją, kaip trokšta Ji nu- 
skristi dangun ir amžinai būti su mieliausiuoju Sūnumi! 
Galop su kokiu pasižeminimu iš šv. Jono apaštalo, 
savo globėjo rankų ima paskutinį patepimą! 

Vienuolių ir šiaip dievobaimingų žmonių mal- 
dingumas, jų skaistus gyvenimas, jų mąstymai, kon- 
templiacijos, net regėjimai dvasioje ir apreiškimai tai 
—tik to maldingo Marijos gyvenimo tąsa. 

Teisybė arba teisingumas yra taipgi dorybė, ati- 
duodanti, kieno kas yra, Teisybė tad yra tvarkos, ra- 
mybės pamatas, anot psalmininko: „Teisybė ir ramy- 
bė bučiuojasi“ (Ps. 84,11). Marija, būdama teisingiau- 
sia, kuo gražiausiai su visais ir sugyvendavo. Rodos, 
girdim Mariją kalbančią Šventraščio žodžiais: „Visuo- 
se aš ieškojau atilsio ir pasilikau Viešpaties tėvainy- 
stėje“ (Eccli. 24, 11). 

2. Mariją vadiname „Išminties sostu“.- Kaip tai 
suprasti? 7 

Pastebėkime, kad žodis „išmintis“ galima dvejo- 
pai suprasti: 1) „Išmintimi“ vadiname antrąjį Švenč. 
Trejybės Asmenį; 2) išmintis taipgi reiškia dorybę, ku- 
rią turėdamas, žmogus moka pasirinkti tinkamiausių 
priemonių pasiekti norimam tikslui. 

1. Kad Dievo Sūnus yra ta Amžinoji Išmintis, 
Priežodžių knygoje pasakyta: „Aš, Išmintis... įstatyta 
nuo amžių... pirm, negu buvo padaryta žemė... aš 
jau buvau pradėta... Kada Jis (Viešpats) rengė dan- 
gų, aš ten' buvau... ir mano pasigėrėjimas būti su 
žmonių vaikais“ (8, 12). Tos tai Amžinosios Išminties 
sostas, kitaip sakant, gyvenimas buvo šv. Mergelė. Jos 
skaisčioje įsčioje, prieš gimdamas, Dievo. Sūnus yra 
pragyvenęs devynis mėnesius. Marija tai —tos Išmin- 
ties sostas, apie kurią ta pati knyga rašo: Išmintis pa- 
sistatė sau namus (t. y. Bažnyčią), ji išsikirto septynis 
šulus (tai šv. sakramentai), ji pripiovė sau aukų gyvu- 
lius, sumaišė vyno ir prirengė savo stalą (tai mišios ir 
šv. Komunija), išsiuntė .., šaukti: jei kas mažulėlis, te- 
ateinie... valgykite. .. ir gerkite... (9,1—5). 

Saliamono sostas buvo padarytas iš dramblio 
kaulo, nuklotas auksu ir pastatytas ant šešių laipsnių, 
ant kurių stovėjo iš abiejų pusių auksiniai liūlai. Nuo 
šito sosto Saliamonas rodė savo išmintį, teisdamas ir 
valdydamas žmones. Marija yra Išmintingiausiojo Ka- 
raliaus sostas. Ant Marijos kelių sėdėjo pati Išmintis; 
ant: Jos kelių sėdėjo tas pats, kurs dabar sėdi D. Tė- 
vo dešinėje; ant Jos kelių sėdėjo būsimasis visų žmo- 
nių Teisėjas. 

2. Marija yra tartum išminties ir dorybės sostas. Ne 
“ veltui Ji vadinama išmintingiausia, arba išmaningiau- 
sia Pana. Kas geriau už Mariją buvo supratęs, kad ga- 
lutinis mūsų tikslas yra Dievas, Jo garbė ir mūsų: iš- 
ganymas? Kas geriau už Ją ir mokėjo siekti to tikslo? 

Kas geriau už Ją žinojo, kad „Viešpaties baimė tai 
yra išmintis, ir atsitraukti nuo pikto yra išmonė“ 
(Job. 28, 28). Ž 

Sekminių dieną Šv. Dvasia nųžengė į Mariją ir 
Apaštalus, taip kitų dovanų suteikdama visiems nepa- 
prastą išmintį. Marija išmintingesnė buvo už patriar- 
kus, pranašus ir apaštalus. Ji geriausią dalelę buvo 
išsirinkusi — mokėjo visomis mintimis, žodžiais ir dar- 
bais garbinti Dievą. 

Pabaikim šiandie litanijos žodžiais: Marija! Tei- 
sybės paveikslei Išminties sostel Melskis už mus. 
Amen. 


15 diena. 


„Mūsų linksmybės priėžastie! Melskis už mus“, 
šaukiamės litanijoj į Mariją. 

Šiandie pakalbėkime, del ko Mariją vadiname 
savo linksmybės priežastimi? 

Joakimui ir Onai, Šv. Mergelės tėvams, V. Die- 


„ vas yra suteikęs nepaprastą malonę — senatvėje juodu 


susilauke dukrelės, ir ne bet kokios dukrelės, o būsi- 
mosios D. Sūnaus Motinos! Kaip turėjo džiaugtis se- 
neliai, žiūrėdami į tą šventą kūdikėlį, gerai nė nenu- 
manydami, kad jų dukrelė atneš džiaugsmo Dangui 
ir žemei, bus Motina to, kurs suteiks Dievui didžiau- 
sią garbę, žmonėms ramybę, pašalins nuo žemės ne- 
palaimą, dangų pripildys šventaisiais. 

Amžinojo žodžio įsikūnijimas ir žmonių atpirki- 
mas turėjo pareiti nuo Marijos sutikimo, taigi ir Ma- 
rijos tame visame dalyvavimas yra nepaskutinis. Beveik 
galim pasakyti, ką tik iš Kristaus tiesiog esam gavę, 
tai iš Marijos visa turim netiesiog. Nieko ypatingo, 
kad Bažnyčios tėvai, džiaugdamiesi, Marijų vadina 
žmonių giminės atpirkimo pusininke, -vienatine po 
Kristui išganymo viltimi, nusidėjėlių tarpininke, ka- 
linių  išvaduotoja, skęstančiųjų. uostu, pasaulio pa-' 
guoda, gailestinga žmonių Motina; per Ją Švenč. 
Trejybė daugiausiai garbinama; Ji žmones padarė an- 
gelais; kryžių įsmeigdama į žemę, padarė ją kriščioniš- 
ką, sutrupiūo stabus, paveikė mirtį, pragarui išveržė 
grobį. Teisingai meldžiasi Bažnyčia: „Šventa ir uesu- 
tepta mergyste, nežinau, kaip tave galiu išgirti; savo 
įsčioje nešiojai tą, kurio nė dangus apimti negali“. Arba: 
„Tavo gimimas, Marija, pradžiugino visą pasaulį. Iš 
Tavęs patekėjo teisybės saulutė, Jėzus Kristus, kurs, 
pašalinęs prakeikimą, davė palaimą ir, nugalėjęs mirtį, 
davė mums amžinąjį gyvenimą“. 

Del ko Marija yra mūšų linksmybės priežastis, 
visų amžių kilnūs ir šventi žmonės stengėsi įvairiais 
būdais išaiškinti. Sako, tai būsiąs dalimi mūsų darbas 
danguje, niekad nenusibosiantysis. Marija duodavo 
įkvėpimo tapytojams nupiešti tobuliausių meno kūri- 
nių - paveikslų (Madonnų), muzikininkams, giesminin- 
kams — išrasti maloniausių melodijų, statytojams — 
pastatyti stebėtinų bažnyčių, drožėjams — iškalti ža- 
vinčių statulų, rašytojams — parašyti visokios rūšies 

raštų, knygų. Menininkai tarsi girdėjo malonų Marijos 
pakvietimą: „Eikit šen, pas mane, visi, kuriė manęs 
trokštate, ir pasisotinkite mano vaisiais; nes mano 
dvasia saldesnė už medų“. Daugelis, matyt, turėjo prieš 
akis Marijos priežadą: „Kurie platina apie mane švie- 
są, turės amžinąjį gyvenimą“ (Eccl. 24, 31). 

Ne tik gyviesiems Marija yra linksmybės prie- 
žastis, bet ir skaistyklos sieloms. Ji — didžiausia jų 
Gelbėtoja. Ši Karalienė, apsupta dangaus palydovų, 
kas šeštadienis, kas Marijos šventė, aplanko skaistyk- 
los gelmes, ramina kenčiančias tenai sielas, prašo pa- 
sigailėti savo Sūnų, kurs nieko Jai atsakyti negali, nes, 
kaip rašo šv. Bernardinas: „Davė Jai visišką valdžią 
danguje ir ant žemės; atidavė Jisai mūsų gyvybę ir 
mirtį į Josios rankas,“ ir Ji daugybę sielų vedasi su 
savim į dangų. Šv. Petro Damijono raštuose randame, 
kad Jam pasirodžiusi viena mirusi žmogysta tikrino, 
jogei Žolinės dieną daugiau išėjo iš skaistyklos sielų, 
negu Romoje yra gyventojų. Koks tad turi būti skai- 
stykloje džiaugsmas ir linksmybė, kai pasirodo tenai 
Dievo Motina! 

Džiaugiasi Marija ir Dangaus šventieji, nes per 
Jos užtarimą ten yra patekę. Kaip linksmos jiems at- 
rodo valandos, kada jie čia ant žemės į Mariją mel- 
dės, ar ražančių kalbėjo, ar „Viešpaties angelas“ ar 
„Sveika Marija“, ar į škaplierių atkalbėdavo, ar Jos pa- 
veikslus, altorius puošdavo, ar Jos garbei giesmes gie- 
dodavo! 

Džiaugias ir angelai, nes tai — jų mylimiausioji 


Udakis nikas Ii 


= 494 


Karalienė. Mato, kaip dabar per Mariją puolusiųjų an- 
gelų vietas užima žemės gyventojai. Stebėdamies savo 
Karalienės gražumu, tartum klausinėja viens kitą Gies- 
mių knygos žodžiais: Kas yra toji, kuri ateina lyg kad 
tekanti aušra, graži kaip mėnulis, rinktinė kaip saulė, 
baisi kaip sutvarkyta kariška stovyklos eilė (6, 9)? 

Ir visa Švenč. Trejybė džiaugias Marija. Tai—D. 
Tėvo mylimiausioji Duktė, D. Sūnaus skaisčiausioji 
Motina, o šv. Dvasios nesuteptoji Sužieduotinė. 

Tik vienam pragarui Marija neteikia džiaugsmo. 
Nesūkalbamas žmonių ir Marijos priešas ir šiandie 
„tykoja Jos kulnies“,.gundo Marijos garbintojus nusi- 
dėti, gadina Marijos darbą, sėja kukalius į žmonių 
širdis. p 

Bet Tu, Motin, kuri sumindžiojusi esi piktosios 
dvasios galvą, gelbėk mus, tavo vaikelius, neapleisk 
mūsų šeimų, mūsų jaunimo, mūsų valdininkų, mūsų 
visos tėvynės! Marija! mūsų linksmybės priežastie! 
Melskis už mus. Amen. 


16 diena. 


„Dvasios inde! Garbės inde! Įstabusis maldin- 
gumo inde! Melskis už mus“, taip kalbame Marijos 
litanijoj. Del ko Bažnyčia taip Mariją vadina? Kas tie 
indai? Kuo panėši Marija į kalbamuosius indus? 

1. Pasidairykim po mūs bažnytėlę. Kokių čia mes 
randame indų? Labai gerai yra mums žinomas indas 
kielikas, kunigų vartojamas šv mišiose. Jame būva 
Šv. Sakramentas vyno pavidale. Cimborijoj stovi kitas 
indas su antvožu laikyti komunikantams. Išstato šv. 
Ostiją ir neša procesijoj vėl tam tikrame inde —mon- 
strancijoj. Yra tam tikras indelis nešti ar vežti šv. 
Komunijai ligonims. Šie visi indai, kurie be tarpo 
susiduria su Šv. Sakramentu, litanijoj pavadinti dva- 
sios indu. 

Labai vaizdžiai šie indai primena mums Mariją. 
Kielike ir komunikantų inde esti Kristus vyno ir duo- 
nos pavidaluose — Marijoj gyveno tas pats Kristus 
9 mėnesius, Ji buvo pirmasis, gyvas Dievo indas. 
Mūsų indai auksiniai arba sidabriniai, bent viduj pa- 
auksuoti — Marija yra nekaltai pradėta. Mūsų šventi ' 
indai, pv. monstrancijos, apsodinti įvairių spalvų bran- 
giais akmenimis — Marija, malonės pilnoji, Jos gyve- 
nimas—rinkinys gražiausių dorybių. Šventų indų neva- 
lia lytėti pasauliniams žmonėms — Marija nepalytėtoji 
Motina. Mūsų bažnytiniuos induos yra Jėzus pasislė- 
pęs duonos ir vyno pavidaluose — Marijoj Jis buvo 

žmogaus išvaizdoje. Procesijoj spinduliuotoj monst- 
rancijoj šv. Ostija yra nešiojama — Marija netoli me- 
“ tus nešiojo Kristų; nešina Jėzumi lankė šv. Elzbietą, 
ant rankų nešė į Jeruzalės bažnyčią aukoti Dievui; 
drūčiai apkabinusi savo Sūnelį, bėgo Aigiptan. Mon- 
strancijoj išstatom šv. Ostiją viešai garbinti -—— Marija 
ant kelių turėjo Jėzų, kai Jį garbino piemenėliai ir 
trys karaliai. Tie visi indai yra šventinami — Marija 
prieš amžius yra Dievo numatyta, pašvęsta. būti Moti- 
na, t, y. dvasios indu savo Sūnui. 

Tokie šventi indai iš dalies ir mes visi esame, arba 
bent turime būti. Krikšte pašvęsti esame visi. Mū- 
sų kūnai yra Švenč. Trejybės bažnyčia, o mūsų širdys 
turi būti grynos, be jokios nuodėmės, turi-žibėti do- 
rybėmis, kaip anie auksiniai, sidabriniai -indai, kad, 
priimdami Jėzų, Jo neišniekintume. 

Stebuklingoji mana, kuria mito izraelitai tyruosę, 
vaizduoja mums Švč. Sakramentą. Vienas saikas tos 
manos (auksinis puodelis), laikomas šventykloj atmini- 
mui, atvaizduoja mums šventus indus su Švenč. Sak- 
ramentu. Kaip mana reiškė Kristų, taip tas ;auksinis 
saikas manos reiškė Mariją tą tikrąjį „dvasios indą“, 
kuriame jau pats gyveno mūsų Išganytojas. 

2. Toliau, ant altorių matome įvairių indų —va- 
zonų gėlėms laikyti. Marija yra toks gražių, kvepian- 
čių gėlių indas, litanijoj pavadinta „garbės indu“. Kaip 
gražios ir įvairios yra gėlės, taip gražios ir įvairios 
Marijos dorybės. Marija, būdama „malonės pilnoji“, 
visas dorybes turėjo, pasak teologų, aukščiausiame 

laipsnyj. Šv. Tomas sako: Šventieji pasižymėję buvo 
tai viena, tai kita dorybe — vienas pasižeminimu, ki- 
tas skaistybe, trečias gailestingumu. Svenč. Mergelė 
yra aukščiausias kiekvienos dorybės pavyzdis. 

Bijūnas teprimena mums Marijos tikėjimą, rūta 
—viltį, rožė su radasta —Jos meilę; broleliai—išmanu- 
mą, tulpės — teisingumą, braškės — tvirtumą, narcizai 
—susivaldymą; nepamiršk manęs -—— kantrybę, lineliai— 
meilumą, malonumą, fuksija — maldingumą, žirnučiai 
—darbštumą, ašarėlės — tylumą, žybuoklės— pasižemi- 
nimą, baltoji lelija skaistumą, saulutės—paklusnumą 
ir t. t. 

3. Kokį dar indą matome nuolat bažnyčioje? 
Ogi dietą — naktį spinksantį žiburėlį prieš Švenč. 
Sakramentą. Tai— „įstabusis maldingumo indas“. Ir 
Mariją taip litanija vadina Marija visą savo amžių 
turėjo Dievą savo mintyse, savo akivaizdoj. Ta Dievo 
akivaizda darė ją maldingą, drauge ir darbščią. Štai, 
ką šv. Jeronimas rašo apie Jos maldingumą: „Jaunu- 
tė, anksti kėlusi, ilgai melsdavosi, paskui dirbdavo ką 
nors. Dirbdama, niekad neišleisdavo Dievo iš savo 
minčių. Vakarais skaitydavo Šventraštį ir mąstydavo. 
Net naktimis, kėlusi, eidavo į bažnyčią melstis“. Per 
33 metus ne kaip motina, bet kaip mokinė atsidėjusi 
klausė Jėzaus žodžių, kiekvieną širdin dėdama ir pas- ; 
; kui dažnai apie jį mąstydama. Ta Dievo akivaizda, 
5 tas mąstymas vertė Mariją mylėti Dievą ir žmones, 
stiprino Jos jėgas suakiomis žemės gyvenimo va- 
landomis, mokė visame pasitikėti Dievu ir visame su- 

tikti su Jo šventąja valia. Savo gyvenimu Jinai tartum 
nuolat kalbėjo: „Štai aš— Viešpaties tarnaitė, tebūnie 
man taip, kaip tu pasakei“(Luk. 2, 38). Kristui įžengūs 
į dangų, mėgo lankyti vietas, kur Jis gimė, augo, ken- 
tėjo. Tikrai Marija ne bet koks, o įstabus, t. y. pavyz- 
dingas maldingumo sujungto su darbštumu indas. 

Marija! Dvasios inde! Marija! Garbės inde! 
Marija! Įstabusis maldingumo inde! Melskis už mus. 
Amen. 


17 diena. 


Šiandie tenka mums staptelti ant litanijos žodžių: 
„Rože paslaptingoji! Melskis už mus“. 

Šv. Bernardas, tiek daug ir taip gražiai rašęs 
apie Mariją, lygindamas Ją su Ieva, pirmąja visų žmo- 
nių motina, sako: „Ieva buvo erškėtukas, Marija yra 
rožė — radasta. Ieva mus visus sužeidė, Marija — ro- 
žė, gydanti visas mūsų žaizdas. Marija — baltoji rožė 
dėliai nesuteptos savo nekaltybės, raudonoji rožė dė- 
liai karštos meilės; baltoji rožė nuo kilnių dorybių, 
raudonoji — nuo žmonių piktybės ir velnio suktybių 
nugalėjimo; baltoji rožė, nes savo ištikimų tarnų šir- 
dyse slopina biaurius jausmus ir širdis išskaistina, 
raudonoji, nes marina kūno geidulius; baltoji rožė, 
nes Ji tyrai myli Dievą, raudonoji, nes, mylėdama 
Dievą ir žmones, daug iškentėjo Jėzaus kančios 
metu“. 

Įsivaizduokim šiandie raudonąją rožę ir pamąs- 
tykim, kaip Marija, ta pilnavidurė radasta, yra raudo- 
na per meilę, kuria mus myli. 

Adomas ir Ieva buvo pražūties tėvai. Jėzus atėjo 
į pasaulį, „kad turėtume gyvastį ir apsčiai turėtume“. 
Taikindamas mus su Dievu, tapo mūsų sielų tėvu, 0 
pasak Izaijo, „būsimojo amžiaus tėvu“ (9). O Marija, 
duodama mums Kristų suteikė mums tikrąją dvasios gy- 
vastį, per tai Ji ir vadinama „gyvųjų Motina“. Giedart 
Kalėdose evangeliją: „Marija pagimdė pirmagimį Sū- 
nų“, dingtelėjo šv. Gertradai, kad evangelistas būtų ge- 
riau parašęs: „Vienatinį Sūnų“. Pasirodžiusi jai Švenč. 
Mergelė pasakė: „Evangelistas tinkamiau yra išsireiškęs, 
nes po Jėzaus, mano pirmagimio Sūnaus, visus Žmo- 
nes dvasioje esu pagimdžiusi, suteikdama jūsų sieloms 
gyvastį; tad visi esate mano vaikeliai, Jėzaus broliai, 
seserys, gyvieji mano Sūnaus nariai“. 

Marija mus myli ir sergsti. „Aš esmi gražios 
meilės motina“, pareiškia Ji mums Šventraščio žo- 
džiais. Marija labiau mus myli už mūsų kūniškąją 
motiną. Kas labiau myli Dievą už Mariją? Ji žino, 
jogei turime Dievo įsaką, „kas myli Dievą, tas myli 
taipgi ir savo artimą“. Ji, mylėdama savo Sūnų —Die- 
vą, myli ir mus; žino, kiek Jos Sūnui esame atsėję, 
Ji mus peni savo Sūnaus Kūnu ir Krauju, girdo ma- 
lonių vandenim, dengia įvairiomis dorybėmis, kelia 
suklupusius,  mazgoja atgailos ašaromis, veda prie 
Kristaus, savo pavyzdžiu moko gyventi, ramina nepa- 
sisekimuose. 


Motinos paprastai, pamačiusios svetimą kūdikį, 
panašų į jų kūdikius, džiaugiasi, glosto ir jį šnekina. 
Šv. Povilas ragina mus „būti panašius į D. Sūnaus 
paveikslą“. O tai įvyksta, kai gyvename sulig Jo šv. 
mokslu. Juo labiau esame į Kristų panašūs, juo kar- 
ščiau Marija mus myli. Kai tu pasigailėsi kito, jį su- 
šelpsi, jam patarsi, suraminsi, Marija nematomai glaus 
tave prie savo širdies, tarytum sakydama: Šitas žmo- 
gus panašus į mano Sūnų: ir mano Sūnus gailėjos 
kiekvieno. Matydama vaikiną ar mergelę blaiviai, 
skaisčiai gyvenančius, save valdančius, nekaltus veidu, 
mėgstančius maldą, linksta Marija širdim prie jų, 
kalba savyje: Tame amžiuje ir mano Jėzus buvo toks 
pats, gražus, nekaltas, nuolat susitelkęs dvasioje, ku- 
riam pirmiausiai rūpėjo Tėvo valia, negu kas kita. 
Jei mato sūnų ar dukterį savo kalba ir pasielgimu 
tiekiančius savo Tėveliams džiaugsmo, niekad jiems 
neįsikreipiančius, didžiai myli tokius Marija, primena 
sau: Lygiai toks buvo ir mano Sūnelis, ir Jis taip 
manęs klausė, tai — visas mano džiaugsmas ir širdies 
paguoda. Jei mato Marija krikščionį, mokantį visame 
sutikti su Dievo valia, ramiai kenčiantį nesmagumus, 
vargūs, nelaimes, pamąsto: Šis katalikas visai kaip 
mano Sūnus, jis eina Jo pėdomis — patinka jis man 
labai, myliu jį. 

Koks mums džiaugsmas, kad Marija mus myli! 


Rūpinkimės tik būti panašūs į Jos mylimiausiąjį Sūnų 


Jėzų. Neveliui Marija pavadinta „moteriške apvilkta 
saule“. Kaip saulutė visus šildo, viską ugdo, taip Ma- 

rija visus myli, visų gailis, visiems padeda. Kad ne Ji, 
senai teisingojo Dievo ranka gal jau būtų mus už 
nuodėmes pasiekusi. Marija užstoja mus savim, atpra- 
šo užrūstintąjį Tėvą. Ir mes kiekvienas ne kartą jau 
gal patyrėme tos Marijos pagalbos. 

Brolau, sesuo! Būk geras Marijos vaikelis, jei 
nori, kad Ji tave mylėtų! Gerbk Ją, klausyk Jos ir Ją 
mylėk! Mąstyk dažnai apie Mariją, gėrėkiš Ja, melsk 
Ją! elkis, kaip pritinka geram Marijos sūnui, dukte- 
riai! įsirašyk į Jos brolijas, nepamiršk ražančiaus, skai- 
tyk apie Ją, savo kambaryj turėk Jos paveikslėlį ir t.t. 
Galu gale lyg jūs ne Marijos garbintojai, kad čia jus 
reikėtų mokyti, kaip Ją turite mylėti?! 

Rože paslaptingoji — atsiduskim — Melskis už 
mus. Amen. 


18 diena. 


„Dovido bokšte! Balčiausiasis bokšte! Melskis 
už mus“, tokiais žodžiais kreipiamės litanijoj į savo 
Motiną Mariją. Čia Ją vadiname bokštu. Ir del ko? 

Senovėje miestai nuo priešų paprastai būdavo 
apmūrijami aukšta siena. Ant mūro protarpiais stato- 
mi būdavo kuorai — bokštai kareiviams gyventi ir ginti 
miestui. Tai buvo lyg dabartinės mūsų tvirtovės. Kas 
paimdavo bokštą, tas jau būdavo tartum paėmęs ir 
mūrą, ir miestą, ir apylinkę. Ir Jeruzalė „turėjo aplin- 
kui tokį mūrą su bokštais. Vienas bokštas vadinosi 

„Dovido bokštas“, kitas „Dramblio kaulo bokštas“. O 
kad dramblio kaulas yra visų balčiausiasis, tad ir šis 
bokštas, lietuviškai verčiant, teisingai pavadintas „Bal- 
čiausiuoju bokštu“. 

1. Vadindami Mariją „Dovido bokštu“, norime 
pasakyti, kad Marija taip gina, saugoja Kat. Bažnyčią, 
kaip anas tikrasis Dovido bokštas gynęs yra Jeruzalę. 
Ant Dovido bokšto „kabojęs tūkstantis skydų, visas ga- 
liūnų apsigynimas“—pasak Šventraščio žodžių. Marija 
visai Kat. Bažnyčiai ir kiekvienam krikščioniui nurodo 
tūkstantį būdų, kaip gintis nuo savo priešų; tie visi 
būdai šventųjų senai jau išbandyti. Tai turėdama ome- 
nyje, Kat. Bažnyčia meldžiasi: „Džiaukis, Pana Mari- 
ja! visas kreivatikystes pasaulyje išnaikinai“, 

2. Jeruzalės mūro „Balčiausiasis bokštas“ buvęs 
labai gražus ir brangus, kaip rašo, buvęs gausiai pa- 
dailintas balčiausiais dramblio kaulais. Ir Kat. Bažny- 
čia, vadindama Mariją „Balčiausiuoju bokštu“, turi 
mintyje ne tiek kūno grožį, kiek Jos sielos, kiek Jos 
viduojį grožį, Šventraščio pasakymu: „Visa tu graži, 
mano prietele, ir dėmės nėra tavyje“ (Giesm, 4, 7). 

Iš tikro, Marija yra mūras, bokštas, ginąs Kat. 
Bažnyčią. Ji pirmiausiai meldžia Dievą, kad ta Baž- 
nyčia paplistų po visą pasaulį, kad laisvai galėtų tvar- 
kytis, kad visos tautos, visi stabmeldžiai priimtų Evan- 
gelijos šviesą, o atskalūnai sugrįžtų į vienybę. Ji lai- 


mina kunigų, misininkų darbą, idant greičiau įvyktų | 


Kristaus priežadas: „Bus viena avidė ir vienas ganyto- 
jas“ (Jon. 10, 16). Rūpinasi, kad kiekviena tauta if. 


S 


valstybė tinkamai atliktų pasaulyje savo užduotį. Jei 
kuri nusipelno bausmę, Marija švelnina ją. Toliau, 
Marija globoja visą Bažnyčios veikimą. Kas gera, šven- 
ta, kilnu įvyksta Bažnyčioj, tai vis per Mariją. Paskel- 
bus Marijos Nekalią Prasidėjimą esant tikėjimo tiesą, 
Šventoji Mergelė, rodos atsidėkodama, atgaivina ir vi- 
duojį Bažnyčios gyvenimą: sužadina apaštalavimo dva- 
sią misininkuose, dvasiškijoj, vienuolijose ir draugijo- 
se, aiškiau sužiba katalikų mokslas, Marija pati pagar- 
sėja vienur — kitur stebuklais, pv. Liurde, Lasalete ir k. 

Marija, būdama apsigynimo bokštas visai Kat. 
Bažnyčiai, yra tas pat ir kiekvienam katalikui skyrium. 
Visi mes esame, nelyginant, kareiviai, nuolat turim 
kariauti su savim, blogais žmonėmis ir piktosios dva- 
sios gundymais. Slėpkimės už Marijos, už to „Dovi- 
do bokšto“, o priešai, mūsų neįveiks! Marija saldina 
savo kareivių gyvenimą, sukelia juose dvasią dirbti 
kęsti, pasišvęsti; ramina nuliūdusius, mirštantiems už- 
merkia akis ir gelbsti iš skaistyklos. Teisingai šv. An- 
zelmas sako: Tavo, Marija, rankose mūsų išganymas! 
Kas atsigręžia nuo Tavęs, Tave niekina, turi žūti, kas 
į Tave šaukiasi, Tau pasiveda, negalimas daiktas, kad 
pražūtų.. 

Ne tik mūsų laikais, bet ir visados Marija Baž- 
nyčią laikė savo ypatingoj globoj. Jau nuo pat pradžios 
Bažnyčia turėjo daug visokių priešų. Sukilo prieš Ją 
Aukščiausioji Žydų Taryba (Sinedrium), gindama klai- 
dingą pariziejų mokslą; piestu stojo ciesoriai, gindami 
valstybinę tikybą; stojo skersai stabmeldžių dvasiškiai, 

mokslo vyrai ir liaudis. Tris šimtus metų tęsėsi bai- 
siausios imtynės. Vieni juokėsi, kankino, žudė, kiti 
kentėjo. O kas kentėtojams priduodavo stiprybės? Pir- 
miausia, patsai Kristus, o po Jo — Marija. Ir Bažny- 
čia laimėjo. 

Nespėjo Bažnyčia atitokti, teko jai kariauti su 
visokiais klaidatikiais (Arijus, Eutikis, Nestorijus, Al- 
bigensai, Protestantai ir k.). Čia dar aiškesnė Marijos 
pagalba prieš juos. Valio, Dievo Gimdytoja, Marija!— 
girdim šūkaujančius Eiezo gyventojus. Prieš Albigen- 
sus Marija apginkluoja ražančium šv. Dominiką ir jo 
brolius. Šis Marijos ginklas — ražančius — vėliau dau- 
gelį šalių apsaugojo nuo protestantizmo. Daugelį šim- 
tų metų saracenai, turkai grėsė Katalikų Bažnyčiai. 
Šaukdamiesi Marijos pagalbos, popiežiai įsako skam- 
binti rytais, vidudieniais ir vakarais ir kalbėti „Vieš- 
paties angelas“. Aiški Marijos globa sutriuškina ir ši- 
tuos priešus. 

Paskiausiais laikais netikėjimo slibinas, bedievys- 
tė ėmė graužti Bažnyčios vidurius. Šaukimės Marijos 
padėjimo, garbinkim Ją, kaip įmanydami! Skaisčia šir- 
dimi ir doru gyvenimu tarnaukim Jos kareivijoj. Ma- 
rijai padedant, bus paveiktas ir šis priešas. 

Marija „Dovido Bokšte! Balčiausiasis Bokštel“ 
melskis už mus! Amen. 


19 diena. - 


„Aukso Namail Sandoros Skrynia! Melskis už 
mus“, šitaip pergiedojom litanijoj. Iš kur toks Mari- 
jos pavadinimas? 

1. Kas yra skaitęs šv. Sen. Įstatymo Istoriją, bus 
radęs, kad išmintingiausiasis karalius Saliamonas pasta- 
tydino Dievui labai gražią bažnyčią, nedovanai priskai- 
tytą prie pasaulio stebuklų. Dešimtys tūkstančių dar- 
bininkų per septynerius metus yra dirbę prie jos sta- 
tymo. Statyta iš geriausios medžiagos. Sienos buvo me- 
dinės, nuklotos aukso skardomis. Jose buvo išpiausty- 
tos gėlės ir kerubinai angelai taip gražiai, jog rodės 
gyvi. Lubos ir grindys buvo taipgi auksu išmuštos. 
Net vinys buvo auksinės. Beveik visi bažnyčios indai, 
reikalingi aukoms daryti, buvo irgi auksiniai. Siena su 
dideliais vartais, uždengtais brangia uždanga, dalijo 
bažnyčią į dvi dali: „Šventąją ir Švenčiausiąją“. Šven- 
tojoj dalyj stovėjo smilkymo aukuras, septynšakis auk- 
sinis žibintas ir du stalu su 12 duonos paplotėlių. 
Švenčiausiojoj vietoj buvo pastatyta Sandoros Skrynia, 
didžiausioji izraelitų šventenybė. Tai šitoji bažnyčia 
vadinama aukso namais. 

Litanijoj aukso namais pavadinta šv. Mergelė 
Marija. Sen. Įstatymo aukso name stovėjo Sandoros 
Skrynia, Viešpaties papėdė, o Naujojo Įstatymo auk- 
so name—-Marijoj D. Sūnus yra ėmęs žmogaus kūną 
ir gyvenęs devynis mėnesius. Saliamono bažnyčia del 

gražumo vadinama aukso namais, bet dar gražesnė 
yra mūsų aukso namai -- Marija. Anuos aukso namus 
yra statęs ir puošęs, kad ir karalius, bet žmogus, ši- 
tuos aukso namus — Mariją yra patsai Dievas apsirin- . 
kęs ir įvairiomis malonėmis išdabinęs. Jei Sabos ka- 
ralienė tyčia buvo atvažiavusi paklausyti Saliamono 
išmintingos kalbos ir pamatyti jo pastatytų aukso na- 
mų ir labai stebėjos, kaip gi reikia stebėtis, svarstant 
Dievo išmintį ir Marijos paaukštinimą! 

Mes jau apsipratę esam su tuo visu; nuolat gir- 
dim ir skaitom apie Mariją. Bet, jei doram, teisingam 
žmogui, negirdėjusiam to viso, išdėstytum, kad buvo 
toki laiminga moteris, kuri jau savo prasidėjime buvo 
Dievo apsaugota nuo gimtosios nuodėmės ir del to 
buvo laisva nuo kūno ir dvasios nuodėmingų troškimų, 
tapdama Dievo Motina neprarado mergystės, pagim- 
dė be sopulių, buvo visų švenčiausia, Danguje po 
Dievo turi pirmą vietą, labai, labai toks žmogus ste- 
bėtųs Marija, tais mūsų Išganytojo aukso namais. 

2. Dabar pasakysiu, del ko Mariją vadinam San- 
doros Skrynia. 2 

Senajam Įstatyme Sandoros Skrynia buvo tai 
Dievui liepiant Mozės padirbdinta iš stipriausio me- 
džio skrynia. Ji turėjo pustrečio masto ilgumo, platu- 
mo ir aukštumo pusantro. Iš oro ir vidaus apmušta 
buvo gryno aukso skardomis. Skrynia buvo su atvo- 
žiamu viršumi; ant jo pastatytu du auksiniu kerubinu 
—angėlu, veidais atsigręžusiu į vienas antrą, 0 spar- 
nais apglėbusiu viršų. Sandoros Skrynioje buvo padė- 

ti dvi plokšti su dešimtimi Dievo įsakymų, surašyta 
Mozės įstatymų knyga, auksinis saikas manos ir Aara- 
no pražydusioji sausa lazda. 

Dievas, duodamas įsakymus, padarė su izraelitais 
sandorą—sutartį. Jei jie Dievo įsakymų laikysis, bus 
Jam ištikimi, Jis juos globos ir laimins, jei ne, baus. 
Regimas tos sutarties ženklas žmonėms buvo anoji 
taip vadinamoji Sandoros Skrynia su jos turiniu. Buvo 
tai didžiausia Dievo išrinktosios tautos šventenybė. 
Babiloniečiams sudeginus ir sugriovus Saliamono baž- 
nyčią, sako, Jeremijas pranašas kur ten kalnuose ją 
paslėpęs nežinomoj niekam vietoj. 

Naujajam Įstatyme Sandoros Skrynia vadiname 
Švenč. Mergelę Mariją. Ana Sandoros Skrynia pada- 
ryta buvo iš tvirčiausio, nekirmijančio medžio, mūsų 
Sandoros Skrynia — Marija yra be gimtosios kaltės 
pradėta. Anoji iš oro ir vidaus auksu žėrėjo, ši yra 
„malonės pilnoji, pagirta tarp moterų“. Ant anos ant- 
vožo buvo du aukso angelu ištiestais sparnais; be abe- 
jo, ir Mariją nuolat savo globoj laikė angelai, kaip ma- 
tyti apreiškiant, pranešant piemenėliams apie gimusį 
Kristų, liepiant bėgti į Aigiptą ir t. tt Anoj Sandoros 
Skrynioj buvo dešimtis Dievo įsakymų,. šioj patsai 
Dievas gyveno, tapęs žmogumi. Anoj buvo saikas—puo- 
delis manos, ši nešiojo tą, ką ta mana ženklino, t. y. 
Jėzų, pasakiusį: „Aš esmi tikra duona, iš Dangaus nu- 
žengusi“ (Jon. 6). Anoj buvo Aarono stebuklingai 
pražydusioji lazdelė ženklan, kad Aaroną Dievas yra 
išrinkęs vyriausiuoju kunigu, ši nešiojo kunigų Kuni- 

(Jon. 10, 9). O Marija yra antraeiliai dangaus vartai. 
Ji mums yra davusi patį Išganytoją, Ji — galinga mū- 
sų užtarėja pas savo Sūnų. Gražiai rašo šv. Bernar- 
das: „Žmogau, bijojai eiti prie Tėvo, išsigandęs Jo 
balso slėpeis už lapų: tad davė tau Tarpininką Jėzų.... 
O gal bijai Jame Dievystės, nes, tapdamas žmogumi, 
neperstojo buvęs Dievas? Nori turėti Tarpininką pas 
Sūnų? Bėk prie Marijos; Joje vien tik žmogystė“. 
Dievas norėjo, kad per Mariją turėtume Jėzų, taip pat 
Dievas nori, kad per Mariją prie Jėzaus ir į Jėzaus 
karalystę eitume. 

Kas pasižeminusia ir skaisčia širdimi garbina 
Mariją, besirūpindamas savo sielos išganymu, tas gali 
turėti tokį tikrumą nueiti dangun, lyg tartum jau da- 
bar būtų danguj. Anot daugelio teologų, tikras išga- 
nymo ženklas — mylėti Mariją ir Jos būti mylimam. 
Teisingai tad Marija vadinama dangaus vartais, dan- 
gaus kopėčiomis, gyvųjų motina, t. y. tų, kuriems teks“ 
amžinai gyventi danguje. 

Žmonės sako, kaip tu Dievui, taip ir Dievas tau. 
O aš galiu pasakyti: kaip tu garbinsi Mariją, taip ir 
Marija tau atsimokės. Nors visais Ji rūpinas, bet ne 
vienaip; nors visų Jai gaila, bet ne visus lygiai gelbsti. 
— Sako, plaukusiu du draugu sriauna upe. Vienas 
taręs antrajam: sukalbėkiva ražančių, kad laimingai pa- 
sisektų mudviem kelionė. Antrasis atsakęs: kad, ar ži- 
nai, tingiu, valik padainuokiva, net nei pareigos nėra 
kasdien ražančių kalbėti. Bet štai kas atsitiko. Sudu- 
žo jų luotas į akmenis. Skęsdamu, vienas ir antras 

šaukias Marijos pagalbos. Švenč. Mergelė, pasirodžiusi, 
paduoda ranką pirmajam ir išgelbsti. Antrajam tarė: 
tu sakei, kad nėr pareigos mane garbinti, tai ir aš 
neturiu pareigos tave gelbėti. Ir šis prigėrė. 

Vakar girdėjote, kad Sen. Įstatyme, tarp ko kito, 
Marija atvaizduota, kaipo Sandoros Skrynia. Pilistinai, 
paėmę nelaisvėn Sandoros Skrynią, pastatė ją savo 
dievaičio Dagono šventykloje. Rytojaus dieną rado 
Dagono statulą išvirtusią pas duris be galvos ir be 
rankų. Daug betsamitų išmirė, kad be pagarbos žiūri- 
nėjo Sandoros Skrynią. Kunigas Oza krito negyvas, 
kad ją netinkamai palytėjo. Ir priešingai, ta pati San- 
doros Skrynia izraelitus stebuklingai pervedė per Jor- 
daną ir palaimos atnešė 'Obededomui ir visiems jo 
namams. Taip ir Marija savo garbintojams padės ir 
bus jiems vartai į dangų. 

* B * 

Mariją vadiname taipogi „aušros žvaigždė“. Pate- 
kėjus aušrinei, žmonės jau laukia patexant saulutės. Atė- 
jus ant žemės Švenč. - Mergelei, turėjo netrukus ateiti 
ir Jėzus Kristus — ta teisingumo saulė, Mariją turėjo 
mintyj žynys Balaamas, pranašaudamas: „Patekės 
žvaigždė iš Jokūbo, kils valdžia iš Izraelio, iš: Jokūbo 
bus, kurs viešpataus“. Aušrinė šviečia ne savo, tik 
saulės šviesa. Taip ir Marijos visas šventumas ir visa 
garbė pareina nuo Jos Sūnaus, kaip pati yra savo 
giesmėje išsitarusi: „Nes didžių dalykų padarė man 
Galingasis, kurio vardas šventas“ (Luk. 1, 49). 

Marija vadinama ne tik aušriue žvaigždute, bet 

ir tiesiog žvaigžde, arba jūrių, ar jūrininkų žvaigžde. 

Senovėj nežinota garo jėgos, neturėta kompaso, 
visados rodančio žiemius. Sunku ir pavojinga būdavo 
plaukioti jūrėmis, besant ilgai apsiniaukusiam dangui. 
Kaip džiaugdavosi jūrininkai, pamatę pro debesis vie- 
ną, kitą žvaigždutę! Jau žinodavo, į katrą kraštą irtis. 

Mūsų siela yra luotelis, plaukiąs per pasaulio jū- 
res į amžinos laimės uostą. Tikėjimas — luotelio stie- 
bas, Bažnyčia — vairininkas, malda — burės (audeklai), 
Šv. Dvasios dovanos, įkvėpimai—palankus vėjelis, mei- 
lė ir gerieji darbai — maistas, viltis — inkaras. Ne vie- 
na audra ištinka tą mūsų luotelį, išmėto maistą, nu- 
"laužia stiebą, sudrasko audeklus, pritrenkia vairininką. 
Siela netenka Dievo malonės, net tikėjimo, pamiršta 
Dievą, šalinasi nuo Bažnyčios; jau, nusiminusi, rodos, 
žus amžinai. Laiminga, jei dar savo rankose turi vil- 
ties inkarą, jei bent Marijos nėra visai pamiršusi! Gali 
tikėtis, kad nepaklys ir nepražus, jei mato ties savo 
galva žvaigždutes, jei jaučia gailestingosios Motinos 
Marijos globą. Ne veltui Bažnyčia ragina mus šitaip 
šauktis: Šventoji Atpirkėjo Motin, prieinamieji dan- 
gaus vartai, jūrių žvaigžde, gelbėk klumpančius, bet 
trokštančius atsikelti žmones: stebis visa gamta, kad 
Tu esi pagimdžiusi savo šventąjį Sutvėrėją. Tu, Mer- 
gele prieš ir pagimdžius, pasigailėk nusidėjėlių, Tave 
Gabrielio žodžiais sveikinančių! Amen. Sveika Marija! 

„Ligonių Sveikata! Melskis už mus“ — šiais žo- 
džiais tik ką šaukėmės į Mariją. 

Sveikata tai — didžiausias žmogaus turtas. Kaip 
dažnai sveikatą niekais laikome, ją neprotingai naiki- 
name! Tik jos netekę, didžiai pasigendame ir tik tąsyk 
pradedame suprasti visą jos brangumą. Bet kiek daug 
žmogaus gyvenime sveikatai pavojų! Visų ir saugoda- 
masis neišsisaugosi. Kam ilgiau ar trumpiau neteko 
sirgti? Visi ligos kratosi — įgimta jau žmogui jos vengti. 

Nors paprastai žinogus nesupranta, bet daugeliui 
liga yra didelė geradarybė. Šv. Vincentas Paulietis net 
sako: „Jeigu žmonės žinotų, koks turtas yra joše, link- 
smai ligas kęštų“. 

Liga žmogui įbiaurina nuodėmes. Liga nusidėjė- 
li, arba tik atšalėlį prie Dievo grąžina. Taip, liga bu- 
vo priežastis atvirtimo tokių Šventųjų, kaip Ignaci- 
jus Lojolė, Kamilius, Liudvina ir k. Liga tai — tikra 
sielos mokykla, mokinanti, koks galingas yra Dievas, 
koks -menkutis, silpnutis yra žmogus, kaip greit praei- 
na visos linksmybės, koki biauri-yra nuodėmė, užtrau- 
kianti tiek vargo, kaip brangus yra dangus, kurį taip 
sunkiai gauname pelnyti. Kantriai bekęsdami ligas, at- 
gailojame už nusikaltimus ir nemaža prisirenkame 
nuopelnų dangaus karalystei. 

To viso nepaisant, įkyrus daiktas sirgti. Ligonis 
rūpinasi kuo greičiausiai pasveikti. Atsiminkim, kata- 
likai, ligoje, kad turim  mylinčią mus Motiną Mariją. 

Matei, kaip motina rūpinasi sergančiu kūdikiu, taip 
ir Marija rūpinasi-kiekvienu ligonim. Vieniems išpra- 
šo ligoje kantrybės, kitiems laimingos „mirties, kitiems 
paduoda mintį, kaip greičiau pasveikti, ne vienam ir 
stebuklingu būdu sugrąžina sveikatą. Ne dovanai Ji 
vadinama „ligonių sveikata“. 

Daugelis Šventųjų turėjo stebuklingą Dievo duo- 
tą galią gydyti ligonis, juo labiau tai yr Viešpats su- 
teikęs Švenč. Mergelei. Šventraštyje skaitome, kad 
Petro Apaštalo net šešėlis gydydavęs ligonis, šv. Povi- 
lo diržai ir-skepetaitės bematant grąžindavę sergan- 
tiems sveikatą. Marija, ta Ligonių sveikata, vai, kiek 
žmonių stebuklingai yra išgydžiusi šventose vietose! 
Apie tai liudija tų vietų užrašai, lazdos ten paliktos 
atminimui, Marijos paveikslai, apkabinėti taip vadina- 
mais votais, t. y. sidabrinėmis, auksinėmis kojytėmis, 
rankytėmis, širdžiukėmis ir k. Tai visa mums prime- 
na, kad Marija vienam yra ūmai sugrąžinusi kojos 
sveikatą, kitam rankos, trečiam krūtinės, akių ir t. t. 

Ne tik pirmiau, ir dabar kasmet Marija ne vie- 
ną stebuklingai išgydo. Pasaulis plaius — ne viską su- 
“ žinom, kur kas pasidarė, Liurde net yra tam tikra mo- 
kytų žmonių nuolatinė komisija, tyrinėjanti ir užrašanti 
stebuklingus Marijai užtariant išgijinius. Katalikų laik- 
raščiai kasmet praneša pasauliui apie tokiūs įvykius. 

Prancūzijoj viename kaime buvo labai garbina- 
ma Šv. Mergelės statula.. Per revolinciją (1789) bedie- 
viai nedovanojo nė statulai. Juokaudami ir blevyzgo- 
dami, įmetė ją į šulinį. Bedieviai ne ilgai džiaugėsi. 

Jų vadas, sumanęs tą šventvagystę, tuojau apako. Jau 
veste jį parvedė namon. Nepaisydamas Dievo baus- 
mės, neregys. ir toliau bedieviškai gyveno. Po kelerių 

" metų revoliucija nurimo. To sodžiaus žmonės, klebo- 
no paraginti, suėjo paskirtą dieną traukti D. Motinos 
statulos iš šulinio. Klebonas atsivedė ir neregį, pada- 
riusįjį aną šventvagystę. „Broliai, dovanokit man!“ pra- 
bilo neregys: „sąžinė mane graužia, negaliu, negaliu 
jau ilgiau: kęsti. Dievas sunkiai mane pabaudė. Tikiuo- 
si, kad Jis man dovanos ir Jo gailestingoji Motina, 
kurios statulą prieš 10 metų į šulinį esu įmetęs. Dova- 
nokit, broliai, ir jūs! Pavelykit ir man už virvės trauk- 
ti“.„Dovanojam! I)ovanojam!“ pasigirdo iš visų pūsių: 
„eikš prie šulinio! imk už virvės!“ šūkavo nudžiugę 
geri žmonės. Ėmė traukti, giedodami -Marijos litaniją. 
Statula pasirodė sveikutėlė. Vienas aprėkė visus. Tai 
neregys, atsiklaupęs, pakėlęs rankas, ne savo balsu 
šaukė: „Matau! stebuklas! praregėjau“! Apspitę jį, visi 

„ pamatė, kad tikrai praregėjo. Iškilmingoj procesijoj jis 
pats padėjo nunešti statulą į tą pačią vietą, kur buvo 
jos stovėta. Ir ilgai paskui dar jis gyveno, kaip Dievo 
ir Marijos gailestingumo liudininkas. 

Broliai, seseiys! Visame turime, sutikti su Dievo 
valia. Nežinom, ar liga, ar sveikata yra mūsų sielai 
naudingesnė, Ligoje nenuleiskim akių nuo kryželio ir 
Marijos paveikslėlio, dažnai šaukdamies: Marija, Ligo- 

“ nių Sveikatai Melskis už mus! Amen. ( 

„Nusidėjėlių gynėja“ pavadinome Mariją litani- 
joj. Tikrai už širdies stveria tas Marijos vardas. Kaip 
smagu yra girdėti, kad pas Dievą turime Užtarėją, 
Motiną Mariją! 

Senovės izraelitų buvo toks paprotis, kad, kam 
nužudžius žmogų, artimiausiasis velionies giminė galė- 
jo keršyti žmogžudžiui. Kad kartais kas nekaliam neat- 
keršytų, Mozė buvo paskyręs šešis prieglaudos mie- 
stus, kur pasislėpęs apkaltintasis turėjo laiko teisintis. 

Toks prieglaudos miestas nuo Dievo rūstybės 
nusidėjėliams - yra Marija. Kad Ji tai galėtų įvykinti, 
Kristus — Dievas savo lūpomis ant Kalvarijos kalno 
visiems žmonėms paskyrė Ją Motina. Be to suteikė Jai 
didę ir gailestingą širdį, kuria apimtų taip teisinguo- 
sius, taip nusikaltusiuosius. Davė Jai širdį, panašią į 
saulutę, kuri šviečia ir šildo ir gerus, ir blogus žmones. 

Subruskit tad, nusidėjėliai! Nors jūsų nuodėmių 
skaičius būtų prašokęs galvos plaukų skaičių, nors jū- 
sų nuodėmės būtų biaurios, kaip pragaro kamštis, da 
nenusiininkit, Gailestingiausioji Motina išklausys jūsų 
prašymus ir pažiūrės į jus maloniom akim. Ji — mū- 
sų Motina, gaila Jai net negero vaikelio. Ji — Išgany- 
tojo Motina, trokšta, kad Jėzaus kraujas nuplautų kiek- 
vienos sielos biaurumą. Ji —Tarpininkė tarp Sūnaus Tei- 
sėjo ir kaltųjų, Ji—nusidėjėlių prieglauda. Ji—jų ginėja. 

Marija ne tik sulaiko Dievo rykštę, bet ir išpra- 
šo nusidėjėliui atvirtimo ir gailesčio. Kartą pripuolusi 

prie Jėzaus, viena kananietė prašė: „Pasigailėk manęs, 
Viešpatie, Dovido Sūnau: mano duktė sunkiai yra še- 
tono kankinama“. Taip lygiai ir Marija, Dievuje, lyg 
kokiam veidrodyje, matydama žmonių vargą, nuolat 
prašo: „Viešpatie, mano Sūnau! ve, kiek mano dukte- 
rų, kiek mano sūnų sunkiai kankina piktoji dvasia! 
Vienus kankina puikybės velnias, kitus paleistuvystės 
dvasia apsėdusi, dar kitus keršto, neapkantos, godumo 
ir t.t. Gal jie pasigailėjimo nėr verti, tai nors manęs 
pasigailėk; aš — motina, negaliu be sopulio žiūrėti, kai 
jie žūva“. Ir teikia Dievas toms sieloms naujos šviesos, 
naujų įkvėpimų, išranda naują būdą joms susiprasti, 
pažinti save, padaugina jėgų atsikelti. Pati Marija 
siunčia jiems ar angelą, ar kokį kunigą, ar kurį nors 
iš giminių; jei gražumu neįveikia, tai uždeda kryželį— 
vargą, nelaimę, kad galų gale žmogus susiprastų, grįŽ- 
tų prie Dievo ir amžinai dėkotų už tai “Nusidėjėlių 
gynėjai“ Marijai. | : 

Šv. Leonardo gyvenime randame tokį atsitikimą. 
Šventasis, pabaigęs vienoj vietoj misiją, nei iš šio, nei 
iš to pajuto didį norą nuvykti su misija į vieną mie- 
stelį, į kurį pirmiau nė neketinęs buvo keliauti. Čion 
jam atvykus, prieina prie klausyklos viena moteris, 
sakydama: „Šią misiją yra man pats Dievas surengęs“. 
Paskui, didžiai susigraudinusi, papasakojo, kaip dar 
jaunystėje sunkiai nusidėjusi vis nedrįso per išpažintį 
pasisakyti. Norint visos jos išpažintys buvo šventva- 
giškos, nesiliovė ir atgailoti, ir melsti Švenč. Mergelę, 
kad duotų jai bent kartą drąsos atlikti gerą viso gy- 

venimo išpažintį. Prieš keletą dienų pasirodžiusi jai | 
Marija ir pranešusi, kad tada ir tada atsiųsianti jai ku- 
nigą, kūrs nuimsiąs nuo jos tą sunkenybę. „Šiandie, 
sakė moteriškė, mano maldos liko išklausytos. Už tai 
per amžius garbinsiu ir dėkosiu Marijai“. Paskui, verk- 
dama, atliko viso gyvenimo išpažintį. 

Ir, nors tau atrodytų, kad jau esi pražuvęs, jau nė 
pasitaisyti neįstengsi, nenusimink! Negirdėta nuo amžių, 
kalba šv. Bernardas, kad Marijos būtų apleistas, kas į 
Ją šauksis. Pavyzdžiu tebūna tau Marija Aigiptietė, 
per Švenč. Mergelės užtarimą atvirtusi ir tapusi šventa. 

Kas mūsų nėra šiaip ar taip nusidėjęs? Taigi, 
nepamiršk niekad Marijos! Pasivesk Jai rytmetinėse 
maldose ir vakarą, apsiskaitydamas su sąžine, ir ne 
Sykį per dieną, ypač išeidamas ar grįždamas. -Nelai- 
mėje, pagundoje atsidusk: Marija, gelbėk mane! Nusi- 
dėjėlių gynėja, saugok mane nuo nuodėmės! 

Dievas nori, kad mes ir kitiems padėtume pakilti 
ir išsitobulinti. Kokiu gi būdu? Gi, pamokydami, per- 
spėdami, pavyzdžiu, atgailodami už juos ir melsda- 
mies, ypač tai Nusidėjėlių gynėjai juos pavesdami. 

Jau ketvirtą dieną gulįs grabe Lozorius ir atsi- 
duodąs tai—nusidėjėlio paveikslas, be malonės gyvas- 
ties, geidulių suraišioto ir akmenim užristo. Ir kas 
įprašo Jėzų prikelti jį iš mirties? Gi Lozoriaus seserys. 
Katalikų Bažnyčia ant žemės, danguje Marija savo 
maldomis išprašo, kad ne vienas nusidėjėlis — Lozo- 
rius — keliasi iš mirties — nuodėmės... 

Vai, daug yra tokių Lozorių ir mūsų apylinkėje! Jei 

Marija neišprašys jiems gyvybės; amžinai bus pražuvę. 
Marija, Nusidėjėlių gynėja! melskis už mus! Amen. 


23 diena. 


„Nuliūdusiųjų linksmintoja! melskis už mus“ — 
buvom ištarę litanijoj. Kokie esam laimingi, kad nu- 
liūdimuose turim tokią saldžią ramintoją, linksmin- 
toją! 

Nuliūdimas yra įkyrus jausmas, sužadintas mąs- 
tymo apie ką nors skaudu. Kiekvienas žmogus mažiau 
ar daugiau pasiduoda liūdesiui. Reik tik kokio nors 
skausmo, tikro ar išsvajoto, kad liūdesys gimtų. Nu- 
-iūdimas esti dvejopas: geras ir negeras. Geras nūliū- 
dimas, jei liūdime, kad patys ar kiti yra Dievą įrūsti- 
nę, arba jei, sutikdami su Dievo valia, liūdime del 
savo ar kitų nelaimės. Geras nuliūdimas būtų ramus, 
kitų neerzinąs, žmogų darąs šventesnį. Negeras nuliū- 
dimas pareina iš perdaug didelio gailesčio netekus 
turtų, sveikatos, garbės, arba iš įžeistos puikybės ir 
savimylės. Toks liūdesys atima žmogui ramumą, pu- 
siausvyrą, net ima žmogus draskytis, piktžodžiauti. 
Toks nuliūdimas tai — tikra dvasios liga ir daugelio 
nuodėmių priežastis. : 

Džiaugiasi ligonis, kai jį kas aplanko, pataria 
tinkamų vaistų, didžiai smagu yra ir liūdinčiam, kai 
jį moka kas suraminti, įšnekinti, jam patarti. Klausyk, 
ką sako Jokūbas apaštalas: „Nuliūdęs kas jūsų — te- 
meldžias“. Dirbk ir melskis—ragina net patarlė. Kada 

šv. Liudgarda turėdavo kokį sopulį, bučiuodavo Jėzaus 
Širdies žaizdą — ir visi karlumai pasidarydavo jai sal- 
dūs — nurimdavo. 

Vai, kaip gera nuliūdime glaustis prie Sopulin- 
gosios Motinos Marijos Širdies, tos antrosios viso pa- 
linksminimo ugniavietės! Rodos, girdim Mariją bekal- 
bančią Jėzaus žodžiais: eikit šen pas mane visi, kurie 
vargstate ir nūliūdę esate, o aš jus suraminsiu, jus pa- 
linksminsiu! Marija rodo nuliūdusiam, kaip Jėzus ir Ji 
pati ramiai vargo vargą ir tyliai kentėjo. Kai žmogus 
jau puola po vargų našta, Marija kelia mus, kai silp- 
stame, palaiko mus, kai ilstame, šluosto mūsų veidą 
ir ragina kentėti ligi galo. Gyvendama ant žemės, ne- 
galėjo abejingai žiūrėti į Kanos jaunavedžių susirūpini- 
mą; dabar, būdama danguj, juo labiau gailisi nelaimin- 
gų ir teikia dangiškos paguodos vyno, saldindama kar- 
tų nuliūdimo vandenį. Šv. Bernardas išsitaria, jogei jis 
nė pamąstyti negalįs, kad Marija neramintų nuliūdusių. 

Brolau, sesuo! Gal ir tau jau ne sykį teko ra- 
gauti to motiniško suraminimo? Gal pats pastebėjai, 
kaip nei iš šio, nei iš to blykstelėjo tau paguodos 
kibirkštis, nurimai, sutikai su Dievo valia, prisiminei 
savo nuodėmes, prisiminei kitų vargus, pasidarė tau 
lengva, ramu, linksma. Be abejo, tai —Marijos darbas, 
į kurią šaukeis. Tad drąsiai, visi apleistieji, pamirštieji, 
našlaičiai, glauskitės prie Jos Širdies! persekiojamieji, 
slėpkitės po Jos skraiste! verkiantieji mirusiųjų ar laimės 
apviltieji, pulkite prie Jos—Ji nušluostys jūsų ašaras! 

Skaitome apie šv. Pranciškų Salezietį, kad jis, 

eidamas aukštuosius mokslus, norint šventai . gyveno, 
įpuolė į baisų nusiminimą. Jam ėmė rodytis, kad, ką 
tik jis daro, viskas perniek, amžinai bus pražuvęs. 
Nuliūdo, viskam atvėso, dvasioje pasidarė tamsu. Nė 
Dievo gerumo ir gailestingumo mintis negalėjo jo be- 
paveikti. Neteko noro valgyti, negalėjo užmigti, išblyš- 
ko, susibaigė. Taip praėjo visas mėnuo. Grįždamas 
vieną pavakarę namon, užėjo į bažnyčią. Ant lentos, 
prikaltos prie sienos ties Šv. Mergelės altoriumi, atsi- 
dėjęs perskaitė šv. Augustino maldelę: Atmink, o ge- 
riausioji Pana Marija, -jogėi nuo amžių nėra girdėta, 
kad Tu apleistum tą, kurs ieško Tavo globos! Vien- 
kart atnaujino skaistybės priežadą ir pasiketino kas- 
dien Marijos garbei kalbėti dalelę ražančiaus; be to, 
atsidavė Dievo gailestingumui ir Jo valiai. Akies mirk- 
snyj pasidarė jame didelė atmaina. Nuliūdusiųjų Link- 
smintoja bematant sugrąžino jam dvasios ramybę ir 
kūno sveikatą. Nuo šiol šventasis ir pamoksluose, ir 
raštuose ypačiai garbino savo Suramintoją. 

Krikščionie! jei nori, kad ir tave Marija palink- 
smintų, elkis taip, kaip Ji nori, o tuo pačiu, kaip Jos 
Sūnus nori. Stenkis patikti Jai kiekvienu atveju, pa- 
vesdamas save ir savuosius Jos širdžiai. 

Pabaikim šiandie su šv. Eiremu: „Visuose nuliū- 
dimuose Tave, Marija, trokštam turėti Linksmintoja, 
Tarpininke visuose reikaluose, Globėja visose nelaimė- 
sel! Po Dievo Tavyje mūsų viltis, o tikrai nebūsim 
užgėdinti per amžius“. 

„Nuliūdusiųjų linksmintoja! melskis už mus!“ Am, 

„Krikščionių pagalba! melskis už mus“ — tik ką 
pergiedojom litanijoj. Del ko Katalikų Bažnyčia taip 
vadina Mariją? 

Ne be reikalo taip pavadinta Marija. Visų įsiti- 
kinimu, Marija nuolat meldžias už Katalikų Bažnyčią, 
kad ji paplistų po visą pasaulį, kad turėtų tinkamos 
laisvės, kad visokie stabmeldžiai greičiau išvystų evan- 
gėlijos šviesą, o klystantieji susiprastų. Marijai rūpi 
visas Kat. Bažnyčios veikimas, kiekvienoj tautoj ir 
valstybėj tos Bažnyčios pasisekimas. Nesuklysiu, saky- 
damas, kas Bažnyčioje yra kilnu, šventa, gera — tai 
vis per Mariją. Marija, kaip tikra motina, .rūpinas 
kiekvienu krikščionim, kaip mylimu, brangiu vaikeliu: 
nusidėjusį mėgina grąžinti prie Dievo, teisingąjį veda 
dorybių keliu, išprašo jam malonės ištesėti iki galo. 
Marija gelbsti pagundose, priduoda jėgų daibe, rami- 
na nuliūdusį, esti prie mirties, vaduoja iš skaistyklos. 
Šv. Anzelmas net drįso išsitarti: Tavo, Marija, ranko- 
se mūsų išganymas! kas nuo Tavęs nusigręžia ir Tave 
niekina — žus; taip, kas Tau pasiveda, Tavęs šaukiasi, 
negalimas daiktas, kad pražūtų. Kas pasakys, kiek 
nusidėjėlių Marija yra grąžinusi Dievui, kiek šventų- 
jų per Ją yra pasiekę aukštą tobulybės laipsnį! — Kiek 
pagalvojęs, pats sušuksi su šv. Germanu: „Niekas kitu 
keliu nenuėjo išganyman, tik per Tave. o Švenčiausioji!“ 

Daugel kartų krikščionys yra patyrę aiškios Ma- 
rijos pagalbos. Ji jau drąsino apaštalus, prašė iš Die- 


NTP 


S 


vo kantrybės kentėtojams. Kovose su katalikų priešais 
Ji savuosius yra apvilkusi tam tikru rūbu — škaplie- 
rium, įdavusi į rankas tam tikrą ginklą — ražančių, 
paraginusi prie įvairių maldų, draugijų. 

7 spalių 1571 m. tarp krikščionių ir netikėlių 
turkų Graikijoj ties Lepantu įvyko jūrių mūšis, Priešų 
buvo kur kas daugiau, jiems buvo ir pavėjui. Krikš- 
čionys, šaukdamies Marijos pagalbos, kabina sau ra- 
žančius ant kaklo, iškelia vėliavas su Jos paveikslais. 
Likusieji namie kalba ražančių už savo kareivius. Tur- 
kai netenka 300 laivų ir apie 30 tūkstančių žmonių. 
Popiežius Pius V Romoj, iš tolo dvasioje tai matyda- 
mas, atsiliepia į kardinolus: Padėkokime V. Dievui, 
kad mūsų kariuomenei suteikė tokį nugalėjimą! Sio- 
jęs, eina su žmonėmis į šv. Petro baziliką, gieda 
„Te Deum laudamus“ ir Švenč. Mergelės litaniją, 
įdėdamas litanijon šviežią Marijos pavadinimą: „Krikš- 
čionių pagalba, melskis už mus!“ 

Devynioliktojo šimtmečio pradžioj Napoleonas, 
atėmęs popiežiaus žemę, patį Pijų VII penkerius me- 
tus išlaikė suimtą Prancijoj, norėdamas priversti šv. 
Tėvą pritarti jo darbams. Puolus Napoleonui, Pijus VII 
grįžta: Romon ir laisvai vėl valdo Bažnyčią. Dėkoda- + 
mas Dievui ir Marijai, 24 gegužės skiria bažnytinės 
pamaldas vardu „Švenč. Mergelės Marijos Krikščionių 
Pagalbos“, Jos paveikslą, prieš kurį kalėjime mels- 
davosi, apvainikavo savo ranka. 

12 bal. 1855 m. Švenč. Mergelė išgelbėjo nuo 
mirties Pijų IX ir su viršum šimtą žmonių. Mat, sulū- 

žus grindų balkiams, visi su visu kuo supuolė į pože- 
mius, bet niekas sunkiai nebuvo sužeistas. Didis Ma- 
rijos tarnas Pijus IX, puldamas, šaukės: „Nekaltai Pra- 
dėtoji, gelbėk mus!“ 

Pasakoja, kad vienas maldingas žinogus išmoki- 
nęs varnėną ištarti šiuodu žodžiu: Sveika Marija. 
Kiek kartų jisai sugrįždavęs namon, varnėnas vis tais 
žodžiais jį pasveikindavęs. Sykį varnėnas išlėkęs kie- 
man. Užpultas vanago ir matydamas neištrūksiąs, ėmęs 
čirkšti: Sveika Marija! Sveika Marija! Vanagas, lyg ko 
išsigandęs, nulėkė ir varnėnas išliko gyvas. 

Krikščionie! ir tu pavojuje šaukis į Mariją! Ji ta- 
vęs neapleis, nubaidys ir vanagą —šetoną ir sugrąžins 
tave į dangaus Tėvo namus. 

Pabaikim bažnytinės maldos žodžiais: Šventoji 
Marija, gelbėk nelaiminguosius, padėk baugiesiems, nu- 
ramink verkiančiuosius, melskis už žmones, būk tarpi- 
ninkė dvasiškiams, užtark maldingąją moteriškąją lytį: 
te visi pajunta Tavo pagalbą, kurie šaukiasi Tavo 
švento užtarimo! 3 

„Krikščionių pagalba! Melskis už mus!, Amen. 


+ 25 diena. 


„Karaliene Angelų! Karaliene Patrijarkų! Kara- 
liene Pranašų! Melskis už mus“ — pergiedojom litani- 
joj. Pasvarstykim, ką tai reiškia. 

Šie visi Marijos vardai rodo Jos paaukštinimą 
ant visų Dievo kūrinių. Trumpai sakant, Marija yra 

dangaus ir žemės Karalienė. Taip Dievas yra Mariją 
paaukštinęs, jog jau labiau paaukštinti negalėjo. Šv. 
Anzelmas, bemąstydamas apie tai, atsidusta: Geroji 
mano Poni! kas su Tavim susilygins? Kas tik yra, tai 
arba aukščiau už Tave, arba žemiau už Tave. Aukš- 
čiau už Tave tik vienas Dievas, žemiau už Tave —vi- 
sa, kas nėra Dievas. Kartą Dievas yra Marijos Sūnus, 
tai Ji turi būti aukštesnė už visus šventuosius ir an- 
gelus — rašo Arnoldas. 

1. Labai tinka Marijai pavadinimas „Angelų Ka- 
ralienė“. Dievas, paėmęs Ją dangun su kūnu — siela, 
yra Jai suteikęs visišką karalienės valdžią danguje ir 
ant žemės. Angelai —tik Marijos dvariškiai, palydovai 
ir Jos įsakų vykintojai. Ir šventiesiems Marija rody- 


„davosi dažniausiai angelų lydima. Angelų apsuptą ne- 


retai matome Mariją ir paveiksluose patapytą. 
Teisingai Bažnyčia, džiaugdamasi, vyskupo So- 
pronijaus žodžiais meldžiasi: Marija! kas gali tikėtis 
tinkamai išaiškinsiąs tavo kilnumą? Tu žmonių pri- 
gimtį pagražinai; tu angelų pulkus pranešei; tu Arkan- 
gelų šviesą pritemdei; tavo vieta aukščiau Sostų; tu 
lyg pažeminai Viešpatavimų aukštumą; tavo valdžia . 
plačiau siekia, negu Kunigaikštysčių; tu galingesnė už 
Galybes; tu pasirodei tvirtesnė už pačias Tvirtybes; tu 
vienų akių Kerubinus savo net žeiniškosiomis akimis 


„pralenkei; tu Dievo įkaitintos savo dvasios lakumu 


pralenkei šešiasparnius Serapinus; tu galop aukščiau 
visų kūrinių: tavo, mat, nekaltybė skaistesnė už viską; 
tavyje viešėjo pasaulio Tvėrėjas; tu Jį nešiojai ir gimdei; 

tu iš visų kūrinių vienų viena esi tapusi Dievo Motina! 

2. Toliau, Mariją vadiname „Patrijarkų Karalie- 
ne“. Patrijarkais vadiname žymiausiuosius Senojo Įsta- 
tymo vyrus, kurie gyveno nuo pasaulio pradžios iki 
tvano ir po tvano iki nusikraustymo izraelitų į Aigip- 
tą. Tie patrijarkai buvo žmonijos tėvai, pasaulinės ir 
dvasinės valdžios atstovai, ypač išrinktosios Dievo tau- 
tos vadai, kol žmonės neturėjo rašytų įstatymų. Patri- 
jarkų užduotis buvo daug maž toki, kaip dabar dva- 
siškijos. Jie skelbė tikrą Dievo supratimą, jie mokino, 
kokias žinogus turi pareigas, kokie žmogaus santykiai 
si: Dievu ir artimu. Patrijarkai buvo sargai dar Rojuj 
duotųjų Dievo priežadų arba vėliau gautųjų apreiš- 
kimų. Jie gyvu žodžiu perduodavo kitiems tikėjimo 
ir doros dėsnius, kurie paskiau pateko į Šventraštį. Kad 
geriau tai jie galėtų įvykinti, Dievas pailgino jų amžių. 
Daugelis patrijarkų yra gyvenę po.kelis šimtus metų. 

Jie visi išsiilgę laukė Dievo žadėtojo Mesijo, 
troško pamatyti ir pagerbti tą moteriškę, kuri turėjo 
sutrinti pragaro žalčio galybę. Žodžiu sakant, norėjo 
matyti, ką mes šiandien matome, girdėti, ką mes šian- 
dien girdime. Tų tatai patrijarkų Marija yra Karalienė. 

3. Marija vadinama taipgi „Pranašų Karaliene“. 
Pranašai buvo Sen. Įstatyme šventi žmonės, pranešę 
būsimų įvykių. Jie primindavo žmonėins Dievo gerada- 
rybes, už prasižengimus grasindavo Dievo bausmėmis, 
ramindavo varguose, ypač rodydavo būsimą dvasinę 
laimę Mesijai atėjus. Daugelis jų darė net stebuklų, 
kiti už savo drąsius įspėjimus ir gyvybę palydėjo. 

Sen. Įstatyme buvo apie 70 tokių pranašų. [Pirmuti- 
nis buvo Mozė, paskutinis Malakijas. Pranašai su 
smulkmenomis buvo išpranašavę, kada aleisiąs lau- 
kiamasis Mesijas, kur gimsiąs, kas būsianti Jo moti- 
na, kas Jis būsiąs, ko mokysiąs, kaip kentėsiąs ir t. t. 

Nėra pamiršę pranašai žmonėms pranešti ir apie 
savo būsimąją karalienę. Ve, kaip Izaijas kalba: „Štai 
mergaitė pradės ir pagimdys Sūnų ir Jis bus vadinamas 


“ vardu Emanuelis“ (t. y. Dievas su mumis) (Iz. 7, 14). 


Jeremijas sako: „Viešpats padarė naujieną ant žemės: 
moteris apims vyrą (31—22)“, t. y. nepaprasta mole- 
ris, nepaprastu būdu pradės ir pagimdys vyriškį, nes 
kitaip nebūtų naujienos. Ezekielis apie Marijos mer- 
gystę šitaip rašo: „Tie vartai bus užverti ir nebus 
atidaryti... nes Viešpats, Izraelio Dievas yra praėjęs 
pro juos“ (44—2). Elijo matytas mažytis debesėlis, 
atnešęs gausaus lietaus, atvaizdavo Mariją, suteikusią 
žmonijai dangaus palaimos. 

Marija! padaryk mums tą malonę, kad galėtu- 
me danguje su angelais, patrijarkais, pranašais džiaug- 
tis ir draug su Tavim per amžius garbinti mūsų visų 
geriausiąjį Dievą! 

Karaliene Angelų! Karaliene Patrijarkų! Karalie- 
ne Pranašų! Melskis už mus! Amen. 


26 diena, 


Šiandie tenka mums panagrinėti šiuodu Marijos 
pavadinimu: „Karaliene Apaštalų! Karaliene Kentėtojų!“ 

1 Apaštalai. tai — artimiausieji Kristaus mokiniai. 
Nors daug Jėzus turėjo mokinių, bet apaštalų tik dvy- 
lika. Jis pats juos issirinko, su jais drauge visur ėjo, 
prie jų mokino žmones, darė stebuklų; įžengęs į dan- 
gu, juos paliko savo vietoj tęsti savo pradėtąjį darbą 
toliau. Tai buvo pirmieji vyskupai, šv. Petras pirmasis 
popiežius, Kristaus vietininkas. Vieton išdaviko Judo, 
apaštalų skaičiun pateko šv. Motiejus. 

Šv. Ignacijus kentėtojas, gyvenęs apaštalų laikais, 
rašo, kad ir Marija daug ko yra išmokinusi apaštalus, 
ypač išaiškindama jiems paslaptis, kurias iš pradžių 
jie nelabai suprasdavę. Kristui atsikėlus, Ji su apašta- 
lais drauge besimelsdama laukė Šv. Dvasios ateisiant. 
Ji guodė ir stiprino apaštalus, kai žydai ir stabmel- 
džiai ėmė juos persekioti. Daug daiktų Ji yra apreiš- 
kusi apaštalams — tikrina šv. Anzelmas. Ji išspręsdavo 
jų abejones, Ji pasakydavo, koki yra tikroji Jėzaus 
žodžių ir minčių prasmė. Ji buvo išmintinga apaštalų 
ir visų krikščionių mokytoja. Kaip gerbė, kaip mylėjo 
apaštalai šv. Mergelę! Smagu jiems buvo lankyti Ma- 
rija ar tai Jeruzalėj, ar Efeze, papasakoti Jai apie Die- 
vo karalystės plitimą, pasisemti naujų jėgų tolesniems 
darbams. Marija apaštalus ramino, drąsino, ragino ir 
meldėsi už juos. Tuo būdu Marija dalyvavo apaštalų 
"darbuose. Galiu pasakyti, kad Jos visas gyvenimas bu- 

vo gyva evangelija ir nuolatinis apaštalavimas. Taigi, 
ne be reikalo Marija vadinama Apaštalų Karaliene. 

Ir šiandie tai dangaus — žemės Karalienei rūpi 
apaštalavimo vaisiai. Marijos palaimos prašo misinin- 
kai, prašo dvasiškiai, prašo tėvai, sėdami Kristaus 
- mokslo sėklą į kitų širdis. 

2. Marija yra ir Kentėtojų Karalienė. Kentėtojais 
vadiname tuos šventuosius ar šventąsias, kurie už Kris- 
“tų ar Jo mokslą yra kentėję, lieję kraują ir mirę. Kat. 
Bažnyčia kentėtojų priskaito iki 16 milijonų vyrų ir 
moterų, senų ir jaunų, visokio užsiėmimo ir įvairių 
tautų, nukankintų įvairiausiais būdais. Nuo pirmojo 
kentėtojo šv. Stepono ligi šių dienų tikinčiųjų kraujas 
“įvairiuose kraštuose liejosi ir liejasi. Skaitykim Šventų- 
jų Gyvenimus: rasim baisius krikščionių persekiojimus 
Romos valstybėj, Persijoj, Afrikoj; paskui atsiminkim 
musulmonų — turkų gadynę, protestantizmo aukas Ang- 
lijoj, Šveicarijoj, Vokietijoj, Olandijoj; imkim toliau 
žudynes Kinuos, Japonijoj, Korėjoj; pridėkim dar re- 
voliucijas Prancijoj, Vengrijoj, Rusijoj — turėsim ge- 
riausiųjų Bažnyčios sūnų — dukterų kentėjimų vaizdą. 

Kas stiprino tuos kentėtojus kančiose? Pirmiau- 
siai pats Jėzus Kristus, o paskui Marija. Jau pirmųjų 
amžių krikščionys gerai tai jausdavo. Katakumbose 
viršuj grabų ir šalimose koplytėlėse randame besimel- 
džiančios Švenč. Mergelės paveikslus. Be abejo, Mari- 
ja melsdavosi už kenčiančius krikščionis, nematoma 
lankydavo vaitojančius kalėjimuose arba siųsdavo ten 
angelų ar šventųjų suraminti, pastiprinti kankinių arba 
išgydyti jų žaizdas. 

Mariją vadiname Kentėtojų Karaliene ne tik del 
to, kad kenčiančius stiprino ir meldėsi už juos, bet ir 
del to, kad Ji pati kur kas daugiau už visus kentėto- 
jus yra kentėjusi. Marija kentėti pradėjo nuo pat ap- 
reiškimo, nuo Simeono pranašavimo: Tavo pačios sie- 
lą perskros (sopulių) kalavijas. Sutikdama būti Išgany- 
tojo Motina, jau gerai žinojo savo ir Sūnaus ateitį. 
Per visą gyvenimą Marija neišleido iš minčių būsimos 
Jėzaus kančios, pasak Psalmininko: „Mano skausraas 
nuolat yra prieš mane“ (37 Ps. 18). Gražiai rašo šv. 
Bernardas: Marija tapo kentėtoja ne nuo budelio ge- 
ležies, bet nuo nepasakomų Jos širdies sopulių; nors 
budelio kalavijas ir Jos Sūnaus kankintojų ranka Jos 
nelietė, bet Jos širdis geriausiai jautė visą Išganytojo 
kančią. Kristaus žaizdos, anot šv. Augustino, buvo 
Marijos žaizdos, Sūnaus kalimas prie kryžiaus buvo 
vierikart kalimas prie kryžiaus ir Motinos. Pastebėk: 
Marija — tobuliausias Dievo kūrinys. Kaip niekas karš- 
čiau už Mariją Jėzaus nemylėjo, taip niekas jautriau 
už Ją Jėzaus kančių nėra jautęs. 

Kentėtojų Karaliene! Stiprink ir mus vargstančius 
šioj ašarų pakalnėj, išprašyk iš savo Sūnaus mums 
kantrybės ir mokėjimo visame sutikti su Dievo valia! 

Karalienė Apaštalų! Karaliene Kentėtojų! Mels- 
kis už mus. Amen. 


27 diena. 


„Karaliene Išpažintojų! Karaliene Panų! Melskis 
už mus“, meldžiamės litanijoj į Mariją. 

1. Vadiname Ją Išpažintojų Karaliene, 

Išpažintojai tai — tie šventi žmonės, ir dvasiškiai 
ir pasauliniai, kurie šiaip dievobaimingai, pavyzdingai 
gyveno. Jie, išpažindami Kristaus mokslą, neliedami 
kraujo, žodžiu ir pavyzdžiu rodė kitiems, kaip turi arba 
gali krikščionis gyventi: Nerasim nė vieno Šventojo, 
kuris daugiau ar mažiau nebūtų garbinęs taipgi Švenč. 
Mergelės Marijos. Visi išpažintojai jautės Marijos glo- 
boj, platino Jos garbę. 

Be Jėzaus, Marija išpažintojams buvo gražiausias 
tobulybės — šventumo pavyzdis. Marija „malonės pil- 
noji“ labai gerai žinojo, kad Dievas viską yra sutvė- 
ręs Savo garbei. Taigi, apie Dievą nuolat Ji mąstė, 
kalbėjo, Jo ilgėjos, į Jį meldės. Šventėse šu mielu no- 
ru lankė Jeruzalės bažnyčią, o vėliau, liepsnodama 
meile, /laužydavo su apaštalais duoną, t. y. imdavo šv. 
Komuniją. Kiekvieną, kad ir menkiausią ir paprasčiau- 
sią darbą Marija atlikdavo stropiai, uoliai. Visiems ge- 
ra, švelni, maloni, pasižeminusi. Visa graži, skaisti, 
nuodėmės nė šešėlio, žydinti visokeriopomis dorybė- 
mis ir tai tokiomis aukštomis, kiek tik kūrinys pakilti 
gali. Savo šventumu yra pranešusi visus šventuosius. 
Tad ne be reikalo Mariją vadiname Išpažintojų Karaliene. 

Krikščionie! Sek Mariją, tą vispusišką tobulybės 
pavyzdį! Jos gyvenimas tai —tavo veidrodis, kuriame 

pamatysi savo ydas ir trūkumus. Suprask Jos dorybes 
—jos tave lyg laiptais nuves dangun. Būk Jos moki- 
nys, o Ta geroji Mokytoja išmokys tave, kaip geriau- 
siai patikti Dievui. Vienas Marijos garbintojas, gulėda- 
mas ant mirties patalo, klausiamas, kuo būdu galima 
lengviausiai tapti šventam, atsakė trumpai: Mylėk ir 
garbink dangaus Karalienę (Palaimintasis Berkmans). 
Visi Išpažintojai taip ir darė. 
2. Mariją vadiname Panų — Mergelių Karaliene. 
Žmonijai puolus ir geiduliams įsigalėjus, išbūti 
visą amžį nekalta mergele arba skaisčiu jaunikaičiu 
nėra lengva. Marija, neturėdama nei pavyzdžio, nei 
įsakymo, nei patarimo, pirmutinė prižada Dievui lai- 
kyti nekaltybę. Ja paseka nesuskaitoma daugybė šv. 
mergelių. Marija taip pamilusi buvo tą dorybę, jog 
pasirengusi buvo be to nesutikti net Dievo Motina likti. 
Pati Šventoji Dvasia gėrisi Marijos nekaltumu: Kaip 
lelija tarp erškėčių, taip mano Draugė tarp dukterų. 
(Giesm. II-2). Kitos, kad ir nekaltos, mergelės, jei ne 
sau, tai kitiems būva erškėčiais, ko negalima pasakyti 
apie tą Mergelių Karalienę. Šv. Tėvai liudija, kad Jos 
veidas kiekvieną ragino branginti skaistybę. Per savo 
nekaltąją Sužieduotinę ir šv. Juozapas pragyveno ne- 
kaltybėje. “ 
Nekaltybė tai—angelų dorybė. Ji žmones daro an- 
gelais čia jau ant žėmės, pasak Kristaus žodžių: „Bus, 
kaip Dievo angelai (Mat. 22, 3)“. Angelas neturi drau- 
gės—ir mergelė neturi vyro. Angelas visad garbina 
Dievą, Jį mato, Jam tarnauja — ir mergelė turi dau- 

. giau laiko pasimelsti, jos mintys, jausmai, širdis nuo- 
lat kalbas su Dievu. Angelas ir kitus veda išganyman 
— ir mergelė gražiu pavyzdžiu ragina kitus padoriai 
elgtis. Bepig angelui būti nekaltam — šventam: jo ne- 
žavi nei gražus veidas, nei meilus balsas — mergelė 
nuolat turi su savim kovoti, save valdyti, save marin- 
ti, vengti progų, Šv. Sakramentuos ieškoti ištesėjimo 
gerame, už viską Dievui dėkoti. Angelas netur kūno 
— mergelė toki, kaip ir mes visi; turi silpną prigimtį, 
tik čia, ant žemės gyvena, kaip angelas (šv. Jonas 
Auks.). 

Nekaltybė taip Dievui patinka, jog Dievo Sūnus, 
žengdamas ant žemės, išsirinko sau Motina Mergelę 
Mariją, skaisčiai gyvenantį Juozapą savo Globėju, o 
iš mokinių karščiau už kitus mylėjo nekaltą Joną apaš- 
talą. Žmonės, patys sugedę, gerbia nekaltybę. Nekal- 
tybė tai — tikrai dangaus gėlė, žydinti sieloje ir sklei- 
džianti gardų kvapą ne tik po visą Žmogaus kūną, bet 
ir toli aplinkui. 

Tokių šventų mergelių ir šventų jaunikaičių Mari- 
ja yra Karalienė. Mes, nusidėjėliai, bent atsiduskime: 
„Karaliene Išpažintojų! Karaliene Panų! Melskis už 
mus!“ Amen. 


28 diena. 


„Karaliene visų Šventųjų! Melskis už mus“. 
Šventaisiais vadiname tuos žmones, kurie, gy- 
vendami ant žemės, labiausiai panašūs buvo į Kristų, 

tą amžinąjį visų pavyzdį, o kuriuos Kat. Bažnyčia, 
gerai ištyrinėjusi, tokiais pripažino, sekti juos ir šauk- 
tis jų leido. Kad ką Bažnyčia pripažintų šventu, reikia, 
kad jis būtų Dievo išrinktas, apdovanotas nepaprasto, 
mis malonėmis, kad būtų pasižymėjęs aukštomis do- 
tybėmis, ypač meile, ir kad Dievas savo tarno ar tar- 
naitės šventumą būtų patvirtinęs stebuklais. Šventieji 
tai —tikri Kristaus paveikslai, tai —Jo malonės žiedai, 
žibantieji dangaus Karaliaus vainike deimantai, išrink- 
tieji Jo prieteliai. Šventieji tai—mūsų tarpininkai, mū- 
sų užtarėjai pas Dievą, tai — kilnūs pavyzdžiai, kaip 
ir mes turime gyventi ir elgtis. 

Nesuskaitysi dangaus žvaigždžių, taip nesuskai- 
tysi ir šventųjų. Vienos žvaigždutės aiškesnės, kitos ne 
taip aiškios. Taip ir šventieji —vieni didesni, kiti ma- 
žesni, šventieji daugiau mums žinomi ir mažai, arba 
visai nežinomi. Visi žemės kamuolio gyventojai mato 
žvaigždžių, taip ir danguje yra šventųjų visų tautų, 
valstybių, šalių. Šv. Jonas apaštalas dvasios pagavime 
matė atvirą dangų ir šventuosius prieš Dievo sostą. 
„Mačiau—rašo jis— didelę minią, kurios niekas nega- 
lėjo susk:ityti, iš visų giminių, žmonių kuopų ir kal- 
bų: jie stovėjo ties sostu ir Avinėlio akivaizdoje, ap- 
vilkti baltais rūbais ir palmės buvo jų rankose. Jie 
šaukė dideliu balsu, tardami: Išganymas mūsų Dievui, 
sėdinčiam soste, ir Avinėliui (Apr. 7, 9— 10)“. 

Ieškokim šioj minioj Marijos. Daug! čia matom 
šventų mergelių, bet nematom jų tarpe Marijos, jų 
Karalienės. Nerandam Jos nei tarp šventų išpažintojų, 


gr * 
e pa 
nei tarp kentėtojų, nei apaštalų, nei pranašų, nei patri- 
jarkų tarpe — Marija aukštesnė už juos. Štai, randam 
mes Ją ties Švenč. Trejybės sostu, pirmutinę po Die- 
vo, šventesnę už visus angelus ir Dievo šventuosius, 
Žodžiu sakant, Marija — visų Šventųjų Karalienė. 

Del ko gi taip yra? Marija, gyvendama ant Že- 
mės, labiau mylėjo Jėzų — Dievą už visus žmones ir 
angelus, taip ir dabar Ji yra artimiausia Dievo. Tei- 
singai Bažnyčia Ėmimo į dangų dieną savo maldose 
džiaugias: Pakelta esi, Šv. Dievo Gimdytoja, ant an- 
gelų pulkų dangaus karalystėje! 

Apie Jėzų Kristų kalbame: Sėdi dešinėje D. Tė- 
vo visagalinčiojo, t. y. laiko, valdo visą pasaulį, pas- 
kui bus jo Teisėju. Taigi, Kristus — dangaus ir žemės 
Valdovas, Marija, Jo Motina — Karalienė Jėzaus vieš- 
patijoj. Senai Dovidas yr pasakęs: Tavo (Dieve) deši- 
nėje stovi Karalienė paauksuotame apdare, apdengta 
marginiais (Ps. 44, 10). Jos sostas žemiau Kristaus 
sosto, bet aukščiau visų kitų šventųjų. Jėzus — visaga- 
lybės ir teisingumo Karalius, Marija — gailestingumo 
ir gerumo Karalienė. 

- Šv. Povilas rašo: (Dievas) atiduos kiekvienam 
sulig jo darbais (Rom. 2, 6). O kas daugiau už Ma- 
fiją yra pelnęs? Čia jau buvo Ji „malonės pilnoji“, 
tad ir danguje turi būti pirmutiniė. Marijos garbė dan- 
guje tiek prašoka šventųjų garbę, kiek saulės šviesa 
yra aiškesnė už žvaigždžių šviesą. Šv. Bernardas tvir- 
tina, kad Marija net padidinusi šventųjų laimę dangu- 
je. Šv. tėvai drįsta sakyti, kad danguje didžiausioji 

šventųjų laimė po Dievo esanti regėjimas Marijos, 
savo Karalienės. 

Šv. Povilas visus krikščionis vadina šventais, taip 
del to, kad jie tiki į Jėzų Kristų, taip ir del to, kad 
krikščionys turi būti šventi, taip dar ir del to, kad 
jiems lengva yra čia, ant žemės ir danguje tapti šven- 
tais. Marija ir tokių šventųjų, tariant, visų krikščionių 
yra Motina ir Karalienė. 3 

Baigdami, atsiduskime į Tą visų Šventųjų Kara- 
lienę, kalbėdami su Bažnyčia: Sveika, Karaliene, gai- 
lestingumo Motina, mūsų gyvybe, saldybe ir viltie, 
sveika! Tavęs šaukiamės ištremtieji Ievos vaikai; Ta- 
vęs dūsaujame, vaitodami ir verkdami šioj ašarų pa- 
kalnėj. Taigi tad, mūsų Užtarytoja, anas savo gailes- 
tingąsias akis į mus atkreipki ir Jėzų, palaimintąjį 
Tavo įščios vaisių, mums po šio ištrėmimo parodyk. 
O meilingoji, o maloningoji, o saldžiausioji Pana Ma- 
rija! Amen. 


29 diena. 


„Karaliene be gimtosios sutepties pradėtoji“ — 
pavadinom Mariją tik ką pagiedotojoj litanijoj. Kaip 
tai suprasti? 2 

Pijus IX savo rašte („Inefiabilis Deus“) įsako vi- 
siems krikščionims šitaip tikėti: „Švenč. Mergelė Ma- 
fija, pirmoj savo prasidėjimo valandėlėj, ypatinga vi- 
sagalinčiojo Dievo malone ir privilegija, atsižiūrint į 
Jėzaus Kristaus, Jos Sūnaus, žmonių giminės Atpirkė- 

jo, nuopelnus, nuo gimtosios sutepties buvo apsaugo- 
ta ir išskirta“, t. y. nekaltai pradėta. 

Mes visi pirma buvom piktosios dvasios belais- 
viai, per Krikštą tik likom išvaduoti; pirma buvom 
dvasia susirgę, paskui tik išgydyti. O. Marija nuo pat 
prasidėjimo buvo nuo to viso laisva. Ir ko Kristus 
vienam — kitam šventajam dalelę buvo suteikęs, tai 
“Marijai visa yra padovanojęs. Rodos, girdim Dievą 
“ kalbantį apie Mariją Šventraščio žodžiais: „Šventųjų 
pilnume mano gyvenimas“. 

Ji nuo pirmosios savo buvimo valandėlės turėjo 
pašvenčiamąją Dievo malonę. Ir Ją Dievas už tai la- 
biau mylėjo, negu tik ką sutvertąjį Adomą, labiau už 
bet kurį šventąjį, labiau net už visus drauge angelus 
ir šventuosius. 

Rojuj V. Dievas jau prižada mums duoti tokią 
nekaltą moteriškę, sakydamas: „Aš padarysiu nepriete- 
lystę tarp tavęs (kalbėjo į žaltį piktąją dvasią) ir tarp 
moteriškės, tarp tavo ainijos ir jos ainijos, ji sutrins 
tavo galvą, o tu tykosi jos kulnies“ (Pradžios kn. 3, 
14). Amžinas bus nesutikimas tarp tos moteries ir 
piktosios dvasios, t. y. nė valandėlės ji nebus pragaro 
žalčio galioje; aiškiau kalbant, bus visai apsaugota 
net ir nuo gimtosios nuodėmės. Ji per savo Sūnų, 
mūsų Išganytoją, sutrins pragaro žalčio galybę. „Tu, 
sako, tykosi jos kulnies“, t. y. tik gundinti galėsi jos 
sekėjus ir garbintojus, o ne viešpatauti juose. Ne už 
ką kita arkangelas vadina Mariją „malonės pilnoji, 
Viešpats su Tavimi“. Nėr Joje vietos nuodėmei, nei 

daromajai, nei gimtajai, laisva yra nūo linkimo blo- 
gan, pv. širsti, pavydėti, didžiuotis, trokšti kūno sma- 
gumo ir t. t. Pati Šv. Dvasia gėrisi antgamtiniu Ma- 
rijos gražumu: „Visa tu graži, mano prietele, ir dėmės 
nėra tavyje“ (Giesm. 4, 7). „Kaip lelija tarp erškėčių, 
taip mano prietelė tarp (Adomo) dukterų“ (Giesm 2,2), 

Jeremiją, Joną Krikštytoją, prieš gimsiant, Vieš- 
pats šventus padarė, apvalydamas nuo gimtosios nuo- 
dėmės. Marija ir pradėta buvo be jos. Šv. Dvasia 
apaštalus tik Sekminėse patvirtino šventume, Marija 
jau nuo pat prasidėjimo tvirta yra šventume. Šv. Pran- 
ciškus Asyžietis nepaprastą gavo privilegiją —Kristaus 
Kančios žaizdas, Marija, būsimoji Dievo Motina, kur 
kas didesnę gavo privilegiją —buvo nekaltai net pradėta. 

Šv. tėvai ir Bažnyčios rašytojai neturi žodžių 
pareikšti jausmams, bemąstydami apie tą Marijos pri- 
vilegiją ir Jos grožį. Šv. Bazilijus vadina Mariją rojum. 
Rojuj gyveno pirmasis žmogus Adomas, jame augo 
gyvybės medis, jame buvo keturių upių versmės. Ši- 
tame antrame rojuj — Marijoj — gyveno antrasis Ado- 
“ mas — Kristus: iš nekalto Marijos kūno ir kraujo D. 
Sūnus ėmė sau kūną ir kraują, kuriais peni mus šv. 
Komunijoj, tame gyvybės Sakramente; per Mariją te- 
ka į mus visokeriopų malonių upeliai. Marija tai — 
Noės laivas, kurį Viešpats yra pastatęs žmonėms gel- 
bėti. Noės laikais viskas žuvo vandenyje, išskyrus 
laivą, Marija tik viena išliko laisva nuo gimtosios 
nuodėmės tvano. Marija tai —tikroji Sandoros Skrynia, 
iš viršaus: ir iš vidaus paauksuota — laisva nuo bet 

kurios nuodėmės. Marija tai — toji gražioji Saliamono 
bažnyčia, pasaulio stebuklas, taip malonėmis išdabin- 
ta, jog miela joje buvo Dievui gyventi. Marija tai — 
Gedeono vilna, ant kurios buvo kritusi dangaus rasa, 
sausai besant visai žemei. Marija tai—Jesės rykštelė, 
kuri buvo verta vienų viena pražysti nepaprastais do- 
rybių žiedais ir atvesti Dieviškąjį Vaisių. Tarsi giriasi 
patsai Dievas angelams ir žmonėms Giesmių knygos 
žodžiais: „Tu mano sesuo, sužieduotinė, užrakintas 
sodnas, užženklintas šaltinis“ (4-12)— apsaugotas nuo 
mažiausio suteršimo. 

Šv. Bernardas, didis Marijos garbintojas, atsidus- 
ta: „Kad, sako, vietoj vieno liežuvio turėčiau ir šim- 
tą, kad turėčiau ir šimtą burnų, vis dar neįstengčiau 
tinkamos Tau, Marija, garbės pareikšti .... Tu gražes- 
nė už dangų, jau nelyginant su žeme. Nei danguj, 
nei žemėj nerandu kūrinio, kurs tinkamai galėtų iš- 
pasakoti Tavo paaukštinimą“. Šv. Jonas apaštalas šito- 
kią yra regėjęs Mariją: „Pasirodė, rašo, padangėse 
moteriškė, apvilkta saule, mėnuo po jos kojų, ant 
galvos 12 žvaigždžių vainikas“. 

Karaliene be gimtosios sutepties pradėtoji, mels- 
kis už mus! Amen. 


30 diena. 


„Karaliene šventojo Ražančiaus, melskis už 
mus!“ giedame ir kalbame, garbindami Mariją. 
Ražančiumi pirmiausiai vadiname tokią visiems 

gerai žinomą smulkių kamuolėlių virtynę, kurią var- 
tojam tikriau suskaityti Sveika Marijoms. Tie ka- 
muolėliai paprastai būva suverti ant siūlo ar vielos. 
Ražančiumi vadiname - taipgi maldą, sudėtąją iš 150 
Sveika— Marijų, 15 Tėve mūsų ir tiek pat Garbė Tė- 
vui, kalbamą, laikant rankoje aną kamuolėlių virtynę, 
vienkart apmąstant Jėzaus ir Marijos gyvenimo pa- 
slaptis — įvykius. Ražančiaus vardas paimtas nuo žo- 
džio rožė. Pats ražančius būtų lyg rožių—radastų vai- 
nikas. Rožės — radastos turi gražių, kvepiančių, baltų, 
raudonų žiedų, turi žalių lapų, turi ir dyglių, taip ir 
ražančiaus maldoje turim linksmąją, sopulingąją ir 
garbingąją dalis. 

Tryliktojo šimtmečio pradžioje šv. Dominikas 
dieną — naktį galvojo ir Mariją prašė, ko Čia rėikėtų 
imtis, kad sulaikytų albigensų kreivatikystę ir juos at- 
verstų. Šie kreivatikiai, atmesdami pamatinės mūsų 
tikėjimo tiesas, degino bažnyčias, plėšė kaimus, mies- 
tus ir žudė žmones. Piktam suturėti ir žmonėms pa- 
taisyti Marija nurodė Šventajam su broliukais ražančių 
kalbėti ir jį platinti. Ir iš tikro, pravirko žmonės už 
nuodėmes, tuoj ligi 100 tūkstančių atvirto kreivati- 
kių, ir gresianti krikščionijai nelaimė, ačiu Marijai, 
atslūgo. Vėlesniais amžiais laukiniai maurai įniko ga= 
nūbyti krikščionis. Popiežius Gregorius XIII, sušaukęs 
krikščionių kareiviją, įdavė kiekvienam į rankas ražan- 
čių ir Marijos globai visus pavedė, Krikščionys anuos 
netikėlius maurus nugalėjo ir išvijo. Prie Popiežiaus Pi- 
jaus V (1571 m.) krikščionys sujungtomis jėgomis, pade- 

dant Švenč, Ražančinei Mergelei, sumušė turkus jūrėse. 
Bažnyčios valdytojų pastebėta, kad visi anie nugalėji- 
mai daugiausiai įvyko tada, kai ražančiaus broliai ir 
seserys, jį kalbėdami, šaukėsi Marijos užtarimo ir ap- 
gynimo. Šv. tėvai kalbantiems ražančių suteikė daug 
dvasinių malonių — atlaidų, be to, ragina jie kalbėti 
ražančių viešai bažnyčioje ir namie ypač per visą Spa- 
lių mėnesį, taipgi pataria spiestis į Gyvojo Ražančiaus 
ratelius — tai būsianti geriausia priemonė atgaivinti 
katalikų maldinguimui, pataisyti puolusiai dorai ir at- 
sispirti dvasios priešams. 

Kalbėti ražančių visi mokate. Ražančius sudėtas 
iš gražiausių maldelių: Tėve mūsų, Sveika Marija, 
Garbė Tėvui ir mąstymo apie paslaptis. Ražančius tai 
— labiausiai mėgstama Marijos malda. Pasirodžiusi 
kartą šv. Domininkui, pasakė: Visi, kurie maldingai 
kalba ar gieda ražančių, tai angelo Gabrieliaus prie- 
teliai, o Jai tokio suteikia džiaugsmo, kokį turėjo Ap- 
reiškimo metu. 

Ražančius tai—Marijos psalmynas. Dovido psal- 
myne yra 150 psalmių-giesmių ir čia 150 Sveika Ma- 
rijų. Ražančius tai — Marijos vainikas. Kalbantieji ražan- 
čių tartum iš gražiausių gėlių maldelių pina Marijos gar- 
bei vainiką ir deda ant Jos galvos. Ražančius tai— su- 
trumpinta evangelija, linksma naujiena gero noro žmo- 
nėms. Ražančius tai—praktiškas katekizmas; jį kalbėda- 
mi, mokinamės svarbiausių tikėjimo tiesų. Ražančius tai 
—mūsų katalikystės, mūsų maldingumo laipsnininkas. 
Juo daugiau žmonių kurioj apylinkėj kalba ar gieda 

ražančių, juo ten ir katalikai geresni, juo ten ir žmo- 
nės maldingesni. Kur maža kas ražančių kalba, ten ir 
žmonės sugedę, ten nei maldingumo, nei šventumo 
nerasi. Ražančius tai — Jokūbo kopėčios, siekiančios 
dangaus, turinčios 15 stipinų — 15 paslapčių. Viršuje 
Kristus su Marija. Jomis laipioja angelas, nešiojąs 
Marijai žmonių sveikinimus, o parnešąs žmonėms Ma- 
tijos globos ir užtarimo patikrinimą. Tomis kopėčio- 
mis, tais laiptais kalbantieji ražančių ir patys įsigauna 
į dangų pas Jėzų ir Mariją. Ražančius tai — Dovido 
kanklės 150 stygų, taip maloniai žmonėms ir Dievui 
skambančios ir raminančios žmogaus aistras. Ražan- 
čius tai — Marijos meškerė, kuria ji žmones gaudo 
dangui. Kas tinkamai ražančių kalbės, kas į tą meš- 
kerę įsikabins, tas tikrai paklius dangun. 

Visų kalbančiųjų ar giedančiųjų ražančių Marija 
yra karalienė. Ji yra „vyriausioji visų Gyvojo Ražančiaus 
kuopelių viršinininkė. Visi kalbantieji ražančių — lyg 
viena didelė, didelė šeimyna. Marija — tos šeimynos, 
tos ražančiaus brolijos, Karalienė, 

Marija! Tu pati išmokyk mus geriausiai ražančių 
kalbėti ir duok mums noro jį kalbėti! Karaliene šven- 
tojo Ražančiaus, melskis už mus! Amen. 


31 diena. 


Kaip pradžioj, taip ir baigdami litaniją, vėl krei- 
piamės į mūsų Išganytoją, tris kartus kalbėdami: „Die- 
vo Avinėli, kursai naikini pasaulio nuodėmes, atleisk 

mums, Viešpatie! Išklausyk mus, Viešpatie! Pasigailėk 
mūsų“. Rodos, norim pareikšti, kad tik tuomet mūsų 
visi darbai ir maldos patiks Dievui ir Marijai, kai bus 
atliktos mūsų vienatinio Tarpininko Jėzaus vardu. 


Čia Jėzų vadiname Dievo Avinėliu. Sekam šv. 
Jonu Krikštytoju, pasakiusiu savo mokiniams, rodant 
pirštu į Kristų: „Šitai — Dievo Avinėlis, kursai naikina 
pasaulio nuodėmes“ (Jon. I, 29). Taip Jėzų vadiname 
ir eidami prie šv. Komunijos. Savo būdu ir elgimos 
Jėzus labai panašus yra į avinėlį. Avinėlis, kerpamas, 
mušamas, piaujamas, neduoda balso, taip ir Jėzus, 
persekiojamas, kankinamas, nesiskundžia, nerūgoja, 
ramiai kenčia ir miršta. Išeinant izraelitams iš Aigipto, 
Dievas buvo liepęs kiekvienai šeimynai išsikepti avi- 
nėlį, jo kaulų nelaužyti, jo krauju pašlakstyti durų šu- 
lus. Angelas naikintojas viena nakčia išžudė visus ai- 
giptiečių pirmagimius; išliko gyvi pirmagimiai tik tų 
namų, kurie apšlakstyti buvo avinėlio krauju. Tas iš- 
eiginis avinėlis vaizdavo Jėzų, šitą Dievo Avinėlį. Ano 
avinėlio kraujas išgelbėjo izraelitų pirmagimius nuo 
laikinės mirties, Dievo Avinėlio kraujas gelbsti krik- 
ščionis nuo ainžinosios mirties. Del to ir Kristų vadi- 


„name Dievo Avinėliu, kurisai naikina pasaulio nuodė- 


mes. Ano avinėlio nevalia buvo kaulų laužyti, taip ir 
Kristaus netrupinta blauzdakaulių. Išeiginis avinėlis ga- 
minamas buvo pavakare išeinant iš Aigipto verguvės 
arba prieš Velykas. Mūsų Avinėlis prieš pačias Vely- 
kas po pietų paaukojo save, gelbėdamas žmones nuo 
amžinosios prapulties. Anas turėjo būti kepamas ant 

žarijų, taipgi ir Dievo Avinėlis, tarsi kepamas, baisio- 
se kančiose skyrėsi su šiuo pasauliu. 

Atminti Aigipto verguvei ir stebuklingam iš ten 
išėjimui izraelitai kasmet Velykose turėjo gamintis avi- 
nėlį. Be ano velykinio avinėlio, įsakyta buvo izraeli- 
tams kasdien bažnyčioje aukoti du avinėliu — vieną 
rytą, kitą vakarą. Tai yra kasdieninės šv. mišių aukos 
ženklas. Mišiose, tik nekruvinu būdu, kartojama kry- 
žiaus auka, kurioje nekalčiausiasis Avinėlis — Jėzus 
Kristus — kasdien aukoja save „Dievui Tėvui už mus 
nusidėjėlius. 

Ištardami: „Dievo Avinėli, kursai naikini pasau- 
lio nuodėmes! atleisk mums, Viešpatie! išklausyk mus, 
Viešpatie! pasigailėk mūsų!“ mušamės tris kartus į 
krūtinę. Taip darė muitininkas, ir Dievas jį išteisino. 
Mušėsi į krūtinę grįžtantieji nuo Kalvarijos kalno, pri- 
sipažindami esą kalti. Mušdamies į krūtinę, ir mes 
kiekvienas prisipažįstame esą kalti ir prašome tą Die- 
vo Avinėlį mums atleisti. 

* * 


* 

Brangūs katalikai ir katalikės! Šiandie jau bai- 
giame tas gegužines Marijos garbei skirtąsias pamal- 
das. Jau peržiūrėjom. visus Marijos vardus ir pavadini-. 
mus. Matėme, kaip gražiai tie visi vardai Marijai tin- 
ka, koki gili juose paslėpta prasmė. 

Šį mėnesį, sakai, ypatingu būdu garbinome sa- 
vo brangiausiąją Motiną. Nėra ir negali būti malone- 
snio ir drauge naudingesnio darbo. Tarnavome garbės 
verčiausiai Moteriškei, dangaus ir žemės Karalienei. 

Kad galėtume šiandie dirstelti į žmonių širdžių 
gelmes ir išvysti šių pamaldų vaisius! Pamatytume, 
kaip vienas kitas ir mūsų apylinkėje netikėlis pasidarė 
tikįs; ne vienas nusidėjėlis, susigraudinęs, tapo Dievo 
ir Marijos sūnumi; ne vienas atšalėlis, taip tik del vi- 
so ko būdamas šiose pamaldose, pamilo visa širdimi 
tą gražiosios meilės Motiną. O ką bekalbėti apie tei- 
singuosius, ištikimuosius ir mylinčius Mariją krikščio- 
nis! Kiek jie per šį mėnesį patyrė švento smagumo, 
kiek įgijo noro ir: naujų jėgų tarnauti Marijai! Ne tik 
čia, bažnyčioje, Marija gausiai bėrė savo malonių, bet 
ir negalinčių ateiti į bažnyčią, o besimeldžiančių na- 
mie, Ji nepamiršo. Kas suskaitys pagundas ir pikto- 
sios dvasios kilpas, kurias Marija yra pašalinusi arba 
davusi jėgų tam visam nugalėti? Kas suskaitys tuos visus 
vargus, nuliūdimus, sielvartus, nelaimės, kuriuose Ji 
savo tarnus ramino ir stiprino! Kiek sugeltų širdžių Ji 
dabar išgydė, atgaivino! 

Jau kiekvienas mūsų yra patyręs, kad Jos globoj yra 
laisviau, ramiau, atsargiau. Gaila mums dabar, kad ne 
taip gerai, kaip reikėjo, šias gegužines pamaldas esame 
atlikę. Vėl gaila, kad tas mėnuo taip greitai prabėgo, 
o nežinome, ar visi kitų tokių pamaldų besusilauksime. 

Mūsų brangiausioji Motina, Marija! Tau ir Tavo 
Sūnaus garbei aukojame šias viso mėnesio pamaldas; 
neaimeski mūsų maldų ir toliau mus nuo visokių pa- 
vojų visados gelbėk, su Tavo Siinumi mus sutaikink, 
Tavo Sūnui mus pavesk, Tavo Sūnui mus primink! 

„Dievo Avinėli, kursai naikini pasaulio nuodė- 
mes! Pasigailėk mūsų!“ Amen. 

Turinys. 


„ Kyrie eleison, Chtiste eleison, Kyrie eleison, 


Kristau, išgirsk mus! Kristau, išklausyk mus! 3 


„ Tėve, iš Dangaus Dieve, pasigailėk mūsų! 


Sūnau, pasaulio Atpirkėjau, Dieve! Sventoji 
Dvasia, Dieve! Šventoji Trejybe, vienas Die- 


ve! pasigailėk mūsų! Ž - 
Šventoji Marija, melskis už mus! | 
Šv. Dievo Gimdytoja, Šv. Panų Pana . 
Motina Kristaus, Motina Dievo malonės 
Motina tyriausioji, Motina skaisčiausioji 
Motina nepalytėtoji, Motina nesuteptoji 
Motina meilingoji, Motina stebuklingoji 
Motina Geroji Patarėja į > 
Motina Sutvėrėjo, Motina Išganytojo š 
Pana išmaningiausioji, Pana garbingoji 
Pana šlovingoji, Pana galingoji 

Pana maloningojį, Pana ištikimoji 
Teisybės Paveiksle, Išminties Soste . 
Mūsų linksmybės Priežastie 

Dvasios Inde, Garbės Inde, isisiiais mal- 
dingumo Inde. ao 
Rožė paslaptingoji . Ž 
Dovido Bokšte, Balčiausias Bokšte ; 
Aukso Namai, Sandoros Skrynia . 
Dangaus Vartai, Aušros Žan 
Ligonių Sveikata 

Nusidėjėlių Gynėja o 
Nuliūdūsiųjų Linksmintoja 

Krikščionių Pagelba Ž 4 
Karaliene Angelų, Patrijarkų, Pranašų 2 
Karaliene Apaštalų, Kentėtojų , 
Karaliene Išpažintojų, Panų. 

Karaliene visų šventųjų . 

Karaliene be gimtosios sutepties pradetoji 
Karalienė šv. Ražančiaus 

Dievo Avinėli! ži 

Turinys 

